open-index/open-wikipedia-markdown huggingface dataset:
ഭജൻലാൽ

ഇന്ത്യയിലെ ഒരു പ്രമുഖ രാഷ്ട്രീയ നേതാവായിരുന്നു **ഭജൻലാൽ** (6 ഒക്ടോബർ 1930 – 3 ജൂൺ 2011). മൂന്നു തവണ ഹരിയാന മുഖ്യമന്ത്രിയായിരുന്ന ഇദ്ദേഹം ഒരു പ്രാവശ്യം കേന്ദ്ര കൃഷിവകുപ്പ് മന്ത്രിയായിരുന്നു.

## ജീവിതരേഖ
ഇപ്പോൾ പാകിസ്താനിലുൾപ്പെട്ടിരിക്കുന്ന പഞ്ചാബ് പ്രവിശ്യയിലെ ബഹവല്പൂർ ജില്ലയിൽ ജനനം. 
### രാഷ്ട്രീയ ജീവിതം
കോൺഗ്രസ് നേതാവും ജാട്ട് കർഷക നേതാവുമായിരുന്ന ഭജൻലാൽ 1979, 1982, 1991 വർഷങ്ങളിൽ ഹരിയാനയുടെ മുഖ്യമന്ത്രിയായി തെരഞ്ഞെടുക്കപ്പെട്ടിട്ടുണ്ട്. 1968 മുതൽ 1999 വരെ ഹരിയാനാ രാഷ്ട്രീയത്തിലെ ശ്രദ്ധാകേന്ദ്രങ്ങളായിരുന്ന ലാൽ ത്രയത്തിലൊരാളായിരുന്നു ഭജൻലാൽ. ദേവിലാലും ബൻസിലാലുമായിരുന്നു മറ്റ് രണ്ട് പേർ. 1968 മുതലുള്ള മൂന്ന് ദശാബ്ദത്തോളം ഇവരിൽ ആരെങ്കിലും ഒരാളായിരുന്നു ഹരിയാനയുടെ മുഖ്യമന്ത്രി.

ഭൂപീന്ദർസിംഗ് ഹൂഡയെ രണ്ടാം തവണയും മുഖ്യമന്ത്രിയായി തിരഞ്ഞെടുത്തതിൽ പ്രതിഷേധിച്ചു 2009-ലാണ് കോൺഗ്രസുമായി തെറ്റിപ്പിരിഞ്ഞ ഭജൻലാൽ ഹരിയാന ജൻഹിത് കോൺഗ്രസ് എന്ന പാർട്ടി രൂപീകരിച്ചു. 2010-ലെ ലോക്സഭാ തെരഞ്ഞെടുപ്പിൽ ഈ പാർട്ടി സ്ഥാനാർത്ഥിയായി ഹിസാർ മണ്ഡലത്തിൽ നിന്നു മത്സരിച്ചു ജയിച്ചു.

### കുടുംബം
ഭാര്യ ജാസ്മാദേവി എം.എൽ.എ ആയിരുന്നു. ഉപമുഖ്യമന്ത്രിയായിരുന്ന ചന്ദർമോഹൻ, എം.എൽ.എ ആയിരുന്ന കുൽദീപ് ബിഷ്ണോയ് എന്നിവർ മക്കളാണ്. 
## അവലംബം

വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
വർഗ്ഗം:1930-ൽ ജനിച്ചവർ
സുധീന്ദ്ര തീർത്ഥ

ഗൗഡസാരസ്വത ബ്രാഹ്മണസമൂഹത്തിന്റെ ആത്മീയ ഗുരുവും കാശിമഠാധിപതിയുമായിരുന്നു **സ്വാമി സുധീന്ദ്ര തീർത്ഥ**. കാശിമഠത്തിലെ ഗുരുപരമ്പരയിലെ ഇരുപതാമത്തെ പീഠാധിപതിയായിരുന്നു.

## ജീവിതരേഖ
എറണാകുളം നഗരത്തിൽ ടി.ഡി. ക്ഷേത്രത്തിനു സമീപം കപ്പശേരി വീട്ടിൽ രാമദാസ ഷേണായിയുടെയും ദ്രൗപതിയുടെയും നാലാമത്തെ മകനായി 1926 മാർച്ച്‌ 31-നാണ് ജനനം. 2016 ജനുവരി 17-ന് ഹരിദ്വാറിൽ വെച്ച്  അന്തരിച്ചു. സദാശിവ ഷേണായി എന്നായിരുന്നു പൂർവാശ്രമത്തിലെ പേര്. 11 വയസു തികഞ്ഞപ്പോൾ ഉപനയനം നടത്തി. എറണാകുളം മഹാരാജാസ് കോളേജിൽ പ്രീ യൂണിവേഴ്‌സിറ്റി പഠനം പൂർത്തിയാക്കിയ സദാശിവ ഷേണായി ശ്രീമദ് സുകൃതീന്ദ്ര തീർത്ഥ സ്വാമികളുടെ പ്രഭാഷണങ്ങളിൽ ആകൃഷ്ടനായാണ് ആധ്യാത്മിക രംഗത്തേക്കു വരുന്നത്.

## സന്യാസ ജീവിതം
1944 മെയ് 24 ന് സുകൃതീന്ദ്ര തീർത്ഥ സ്വാമികളിൽ നിന്നും മംഗളൂരുവിലെ മുൽക്കി ശ്രീ വെങ്കടരമണ ക്ഷേത്രത്തിൽ നിന്നും ദീക്ഷ സ്വീകരിച്ച സുധീന്ദ്രതീർത്ഥ പിന്നീട് ഗുരുവിന്റെ പ്രഥമശിഷ്യനായി മാറി. ഗുരുനിർദ്ദേശപ്രകാരം കാർക്കളയിലെ ഭുവനേന്ദ്ര സംസ്കൃത കോളജിൽ ചേർന്നു തത്ത്വശാസ്ത്രപഠനം. ഭഗവദ്ഗീത, ബ്രഹ്മസൂത്രം, ഉപനിഷത്തുക്കൾ, മാധ്വാചാര്യരുടെ ദ്വൈതസിദ്ധാന്തം എന്നിവ ഹൃദിസ്ഥമാക്കി.  1949 ജൂലായ് 10 ന് ഗുരുസ്വാമികളായ സുകൃതീന്ദ്ര തീർത്ഥസ്വാമിയുടെ വിയോഗത്തെത്തുടർന്ന് മഠത്തിന്റെ ചുമതലകൾ ഏറ്റെടുക്കുകയായിരുന്നു. 1955 ൽ ഗുരുപീഠത്തിന്റെ അത്യുന്നത ശ്രേണിയിലെത്തി വൈഷ്ണവ പരമ്പരയുടെ ധർമഗുരുവായി സുധീന്ദ്രതീർത്ഥ സ്വാമികൾ അവരോധിക്കപ്പെട്ടു.

വേദങ്ങൾ, പുരാണങ്ങൾ, ധർമ്മശാസ്ത്രം എന്നിവയിൽ പാണ്ഡിത്യം നേടിയിട്ടുള്ള സുധീന്ദ്രതീർത്ഥ സ്വാമികൾ സംസ്‌കൃതത്തിനു പുറമേ ഇംഗ്ലീഷ്,ഹിന്ദി ഭാഷകളും സ്വായത്തമാക്കിയിരുന്നു.

* 1956 ൽ ഉടുപ്പിയിൽ ശ്രീകാശി മഠ് വെൽഫെയർ ഫണ്ട് രൂപീകരിച്ചു.
* 1960 ഭാഗ്മണ്ഡല ശ്രീ കാശിമഠം സ്ഥാപിച്ചു. 
* 1965 ൽ ബസ്രൂരിൽ ശ്രീ ഭുവനേന്ദ്ര ബാലകാശ്രമം പണികഴിപ്പിച്ചു. 
* 1968 സൂരത്കൽ ശ്രീ കാശിമഠവും ശ്രീവെങ്കട രമണക്ഷേത്രവും സ്ഥാപിച്ചു.
* 1969 കോഴിക്കോട് ശ്രീ വിഠോബ രുക്മായ് പ്രതിഷ്ഠാകർമം. 
* 1971 ആലപ്പുഴ ശ്രീ വെങ്കടാചലപതി ക്ഷേത്രത്തിൽ പുനഃപ്രതിഷ്ഠ നിർവ്വഹിച്ചു.
* 1971 കൊച്ചിയിൽ കൊങ്കണി ഭാഷാ പ്രചാരസഭാമന്ദിരത്തിനു തറക്കല്ലിട്ടു.
* 1971 കൊച്ചിയിൽ സുധീന്ദ്ര മെഡിക്കൽ മിഷൻ സ്ഥാപിച്ചു.
* 1971 മുംബൈ കുർലയിൽ ശ്രീ ബാലാജി ക്ഷേത്രപ്രതിഷ്ഠയും നടത്തി.
* 1972 ഗോവയിലെ പോണ്ടിയിൽ ശ്രീകാശിമഠ് സ്ഥാപിച്ചു. 
* 1973 ൽ ഏകീകൃതദേവസ്വം നിയമത്തിന്റെ പരിധിയിൽ നിന്നും ഗൗഡസാരസ്വത ക്ഷേത്രങ്ങളെ ഒഴിവാക്കണമെന്ന് ആവശ്യപ്പെടുകയും കേരള ഗൗഡസാരസ്വത ദേവസ്വം ബോർഡിനു രൂപം നൽകുകയും ചെയ്തു. 
* 1981 ൽ കേരള ഗൗഡസ്വാരസ്വത ബ്രാഹ്മണ മഹാസഭക്കു രൂപം നൽകി. 
* 1988 ഹരിദ്വാറിൽ ശ്രീ വ്യാസാശ്രമവും വ്യാസമന്ദിരവും സ്ഥാപിച്ചു.
* 1989 ൽ ശിഷ്യനായ രാഘവേന്ദ്ര തീർത്ഥ ആചാര്യനും സമുദായത്തിനുമെതിരെയായതോടെ തൽസ്ഥാനത്തുനിന്നും നീക്കി. 2002 ൽ സംയമീന്ദ്ര തീർത്ഥയെ ശിഷ്യനായി തിരഞ്ഞെടുത്തു.
* 2015 പ്രയാഗിൽ കാശിമഠം സ്ഥാപിച്ചു.

## സ്ത്രോസ്ത്രങ്ങൾ
ഗുരുപരമ്പരാസ്തവനം, ശ്രീ ബാദരായണ സുപ്രഭാതം, ശ്രീ ബാദരായണ സ്തുതി, ശ്രീബാദരായണ മംഗലശാസനം, ശ്രീബാദരായണ പ്രപത്തി എന്നീ അഞ്ചു സ്‌ത്രോത്രങ്ങൾ രചിച്ചിട്ടുണ്ട്.

## അവലംബം

വർഗ്ഗം:ഗൗഡസാരസ്വത ബ്രാഹ്മണർ
വർഗ്ഗം:1926-ൽ ജനിച്ചവർ
ഫിനക്കിൾ

ലോകത്താകമാനം ബാങ്കിങ്ങ് വ്യവസായത്തിൽ ഉപയോഗിക്കുന്ന ഒരു ധനകാര്യസോഫ്റ്റ്‌വെയർ ആണ് **ഫിനക്കിൾ (Finacle)**. ഇന്ത്യയിലെ സോഫ്റ്റ്‌വെയർ കമ്പനിയായ ഇൻഫോസിസ് ആണ് ഇത് വികസിപ്പിച്ചത്. 84 രാജ്യങ്ങളിലായി 45 കോടിയോളം ബാങ്ക് ഇടപാടുകാർക്ക് ഇതിന്റെ സേവനം ലഭ്യമാണ്. ഇത് ബാങ്കിങ്ങ് സേവനം ഉപയോഗിക്കുന്നവരുടെ ഏതാണ്ട് 18 ശതമാനത്തോളം വരും.

## അവലംബം

## പുറത്തേക്കുള്ള കണ്ണികൾ
* Finacle 

വർഗ്ഗം:സോഫ്റ്റ്‌വെയർ തരങ്ങൾ - അപൂർണ്ണലേഖനങ്ങൾ
വിശുദ്ധ സൂനോറോ

സൂനോറോ എന്ന സുറിയാനി വാക്കിൻറെ അർത്ഥം ഇടക്കെട്ട് എന്നാകുന്നു. ദൈവമാതാവായ വിശുദ്ധ കന്യകമറിയം നിര്യാണം പ്രാപിക്കുകയും സംസ്കരിക്കപെടുകയും തുടർന്ൻ വിശുദ്ധ ദൈവമാതാവിൻറെ ശരീരം പാറുദീസയിലെയ്ക്കു എടുക്കപെടുകയും ചെയ്തതായി വിശുദ്ധ സഭ നമ്മെ പഠിപ്പിക്കുന്നു. 

## Tradition
സൂനോറോ എന്ന സുറിയാനി വാക്കിൻറെ അർത്ഥം ഇടക്കെട്ട് എന്നാകുന്നു. ദൈവമാതാവായ വിശുദ്ധ കന്യകമറിയം നിര്യാണം പ്രാപിക്കുകയും സംസ്കരിക്കപെടുകയും തുടർന്ൻ വിശുദ്ധ ദൈവമാതാവിൻറെ ശരീരം പാറുദീസയിലെയ്ക്കു എടുക്കപെടുകയും ചെയ്തതായി വിശുദ്ധ സഭ നമ്മെ പഠിപ്പിക്കുന്നു. തന്മൂലം വിശുദ്ധ ദൈവമതവിൻറെ തിരുശേഷിപ്പുകൾ (അസ്ഥികൾ) ഇടക്കെട്ടും കൈലേസും മാത്രമാകുന്നു. ഇവ രണ്ടും നേരിട്ടു ലഭിക്കുവാനുള്ള അനുഗ്രഹം ലഭിച്ചത് വിശുദ്ധ തോമാശ്ലീഹായ്ക്കായിരുന്നു. ഇന്ത്യയിൽ സുവിശേഷം പ്രസംഗിപ്പാൻ നിയോഗിക്കപ്പെട്ട വിശുദ്ധ തോമാശ്ലീഹാ വിശുദ്ധ ദൈവമാതാവിൻറെ നിര്യാണം പരിശുദ്ധ റൂഹാ വഴി അറിയുകയും യെരുശലേമിൽ വിശുദ്ധ ദൈവമാതാവിൻറെ അടുക്കലേക്ക് മേഘങ്ങളാൽ എടുക്കപെടുകയും ചെയ്തു. വഴി മദ്ധ്യേ ഒയറിൽ വിശുദ്ധ ദൈവമാതാവിൻറെ ശരീരം വഹിച്ചു കൊണ്ട് പരുദീസയിലെക്ക് മാലാഖമാരുടെയും വിശുദ്ധരുടേയും ശുദ്ധിമതികളുടെയും സംഘത്തെ ദർശിക്കുകയും വിശുദ്ധൻറെ അപേക്ഷ പ്രകാരം മാതാവിൻറെ ദർശനം അനുവദിക്കുകയും ചെയ്യുക മാത്രമല്ല അവളുടെ കൈലേസും ഇടകെട്ടും തനിക്ക് ലഭിക്കുകയും ചെയ്തു, ഇവയുമായി യെരുശലേമിൽ എത്തി മറ്റു ശ്ലീഹന്മാരോടൊപ്പം ഗത്സിമോനരികെയുള്ള വിശുദ്ധ ദൈവ മാതാവിൻറെ കബർ സന്ദർശിക്കുകയും. കബറിൽ മൃതശരീരം കാണാതെ വിസ്മയിച്ചിരുന്ന കൂട്ടുകാരെ തനിക്ക് ലഭിച്ച കൈലേസും ഇടകെട്ടും കാണിക്കുകയും വിശുദ്ധ ദൈവമതാവ് സ്വർഗത്തിലേക്കു എടുക്കപ്പെട്ടതായി താൻ കണ്ട ദൃശ്യം അവരെ അറിയിക്കുകയും ചെയ്തു. കാലാന്തരത്തിൽ വിശുദ്ധ സൂനോറോ ഉറഹയിലെക്കും അവിടെ നിന്ൻ ഹോംസിലെ വിശുദ്ധ ദൈവമാതാവിൻറെ നാമധേയത്തിലുള്ള പള്ളിയിലേക്കും മറ്റപെട്ടു.

## References

വർഗ്ഗം:സുറിയാനി ഓർത്തഡോക്സ്‌ സഭ
വലിയ പണിക്കൻ തുരുത്ത്

thumb|right| കോട്ടപ്പുറം പാലവും വി.പി തുരുത്തിനേയും കൊടുങ്ങല്ലൂരിനേയും ബന്ധിപ്പിക്കുന്നു
തൃശ്ശൂർ ജില്ലയിൽ കൊടുങ്ങല്ലൂരിന്റെ അതിർത്തിയിൽ കോട്ടപ്പുറം കായലിനു നടുവിലായി സ്ഥിതിചെയ്യുന്ന ചെറിയ തുരുത്തുകളിൽ ഒന്നാണ് വലിയ പണിക്കൻ തുരുത്ത്. വി.പി. തുരുത്ത് എന്നും വിളിക്കുന്നു. ഇംഗ്ലീഷ്. ValiyaPanickan thuruthu. ഈ തുരുത്തിന്റെ വടക്ക് കൊടുങ്ങല്ലൂരിന്റെ അതിർത്തി പ്രദേശമായ ചാലക്കുളവും തെക്ക് മൂത്തകുന്നവുമാണ് കിഴക്ക് മറ്റൊരു ചെറിയ തുരുത്തായ ഗോതുരുത്ത് അഥവ കോന്തുരുത്ത് സ്ഥിതി ചെയ്യുന്നു. പടിഞ്ഞാറേ അതിരിൽ അഴീക്കോട് മുനമ്പമാണ്. പെരിയാറിന്റെ കൈവഴിയായ കോട്ടപ്പുറം പുഴ രണ്ടായി തിരിഞ്ഞാണ് ഈ തുരുത്ത് രൂപമെടുക്കുന്നത്. എൻ.എച്ച്. 17 ൽ ഉള്ള കോട്ടപ്പുറം പാലങ്ങളുടെ ഒരു ഭാഗം വി.പി. തുരുത്തിലായതിനാൽ വി.പി. തുരുത്ത് കൊടുങ്ങല്ലൂരിനേയും വടക്കൻ പറവൂരിനേയും ബന്ധിപ്പിക്കുന്നു.

## പേരിനു പിന്നിൽ
ചേരരാജാക്നമാരുടെ കപ്പൽ പടയുടെ സേനാധിപനായിരുന്ന വലിയ പണിക്കർ എന്ന കുടുംബത്തിന്റെ പേരിലാണ് ഈ ദ്വീപ് അറിയപ്പെടുന്നത്. 
## ഭൂമിശാസ്ത്രം
116 ഏക്കർ ആണ് ദ്വീപിന്റെ ആകെ വിസ്തീർണ്ണം. മുൻപ് 96 ഏക്കർ മാത്രമായിരുന്ന തുരുത്തിന്റെ പല ഭാഗങ്ങളിലും ചതുപ്പുപ്രദേശങ്ങളും തീരവും കായൽ നികത്തി 116 ഏക്കർ ആയതാണ്. 1942 -ൽ വെറും 28 വീടുകൾ ഉണ്ടായിരുന്ന ദ്വീപിൽ 1972 ആയപ്പോഴേക്കും 48 വീടുകൾ വന്നു. ഇന്ന് ഏകദേശം 460നു മേലെ വീടുകളും 2000 ഓളം ജനങ്ങളും തിങ്ങിപ്പാർക്കുന്ന സ്ഥലമായി മാറിയിരിക്കുന്നു. 
ശുദ്ധജലക്ഷാമം കടുത്തതാണ്. സമുദ്രത്തിന്റെ സാമീപ്യം കൊണ്ടും, വിസർജ്ജന നിർമ്മാർജ്ജനരീതിയിലെ അശാസ്ത്രീയത കൊണ്ടും കുടിവെള്ളത്തിൽ ലവണങ്ങൾ, കോളിഫോം അണുക്കൾ അടങ്ങിയിരിക്കുന്നു. വെള്ളത്തിന്റെ നിറം, സാന്ദ്രത, കാഠിന്യം എന്നിവയും സാധാരണയിൽ കവിഞ്ഞാണിരിക്കുന്നത്. 1983 ഇൽ തുടങ്ങി 1986-ൽ തുറന്നുകൊടുത്ത ദേശീയപാതയും അതിനോടനുബന്ധിച്ച രണ്ടു പാലങ്ങളും നിലവിൽ വന്ന ശേഷം തുരുത്തിലേക്കുള്ള കുടിയേറ്റത്തിന്റെ തോത് വർദ്ധിച്ചിട്ടുണ്ട്. ജനസാന്ദ്രത വർദ്ധിച്ചതോടെ പൊതുസ്ഥലങ്ങൾ കയ്യേറുന്ന പ്രവണത വർദ്ധിക്കുക്കയും കനാലുകളും ബണ്ടുകളും അപ്രത്യക്ഷമാകുകയും ചെയ്തിട്ടുണ്ട്. 96 ഓളം ചെറിയ തോടുകൾ ഉണ്ടായിരുന്ന തുരുത്തിൽ ഇന്ന് നാമമാത്രമായവയേ ഒള്ളൂ. ചാലക്കുടിപ്പുഴ യിൽ ഡാമുകൾ നിർമ്മിച്ചതോടെ തുരുത്തിനു ചുറ്റുമുള്ള ജലാശയത്തിന്റെ സാന്ദ്രത വർദ്ധിക്കുകയും കിണറ്റിൽ നിന്നു ലഭ്യമാകുന്ന ശുദ്ധജലത്തിനെ ബാധിക്കുകയും ചെയ്തു.

### പ്രധാനപ്പെട്ട സ്ഥലങ്ങൾ
## പരാമർശങ്ങൾ

വർഗ്ഗം:കൊടുങ്ങല്ലൂർ
ഗോപാൽ സ്വരൂപ് പഥക്

ഇന്ത്യയുടെ നാലാമത്തെ ഉപരാഷ്ട്രപതി ആയിരുന്നു **ഗോപാൽസ്വരൂപ് പഥക്** (ജ. 24 ഫെബ്രുവരി 1896 – മ. 4 ഒക്ടോബർ 1982).  ആഗസ്റ്റ് 1969 മുതൽ ആഗസ്റ്റ് 1974 വരെയുള്ള കാലയളവിലാണ് അദ്ദേഹം വൈസ് പ്രസിഡന്റ് പദം അലങ്കരിച്ചത്.

ഉത്തർ പ്രദേശിലെ ബറേലിയിൽ ജനിച്ച അദ്ദേഹം അലഹബാദ് യൂണിവേഴ്സിറ്റിയിൽ നിന്നും നിയമബിരുദം നേടി. 

1945-46 -ൽ അദ്ദേംഹം അലഹബാദ് ഹൈക്കോടതി ജഡ്ജിയായിരുന്നു. 1960-66 കാലത്ത് രാജ്യസഭാഅംഗമായിരുന്നു. 1966-67 സമയത്ത് കേന്ദ്രനിയമ മന്ത്രിയായിരുന്നു. മൈസൂർ സ്റ്റേറ്റിന്റെ ഗവർണറായും മൈസൂർ യൂണിവേഴ്സിറ്റി, കർണാടക യൂണിവേഴ്സിറ്റി, ബാംഗ്ലൂർ യൂണിവേഴ്സിറ്റി എന്നിവയുടെ ചാൻസലറായും പ്രവർത്തിച്ചു. 

## അവലംബം

വർഗ്ഗം:ഇന്ത്യയുടെ ഉപരാഷ്ട്രപതിമാർ
മംഗലത്തയിൽ അലി അബ്ദു

ബ്രസീലിലെ ഒരു ബഹിരാകാശ ഗവേഷകനും ശാസ്ത്രജ്ഞനുമാണ് **ഡോ: മംഗലത്തയിൽ അലി അബ്ദു** എന്ന **ഡോ. എം.എ. അബ്ദു**.
## ജീവിത രേഖ
തൃശൂർ ജില്ലയിലെ കൊച്ചനൂരിൽ 1938 ൽ ജനിച്ചു. 

അറബി പണ്ഡിതനും നിരവധി ഗ്രന്ഥങ്ങളുടെ രചയിതാവുമായ  പരേതനായ അലി മൗലവിയുടെ മകനാണ് അലി അബ്ദു. മാതാവ് ഖദീജ. കൊച്ചന്നൂർ മാപ്പിള എൽ.പി.സ്‌ക്കൂളിലും തൊഴിയൂർ സെന്റെ് ജോർജ് ഹൈസ്‌ക്കൂളിലുമായിരുന്നു പ്രാഥമിക വിദ്യാഭാസം. തൃശ്ശിനാപ്പിള്ളി ജമാൽ മുഹമ്മദ് കോളേജില് നിന്നും  ഇന്‌റെർ മീഡിയററ് പൂർത്തിയാക്കി‍. തുടർന്ന് എറണാകുളം മഹാരാജാസ് കോളേജില് നിന്ന് ഫിസിക്‌സിൽ ബിരുദവും (B.Sc) ബിരുദാനന്തര ബിരുദവും (M.Sc) കരസ്ഥമാക്കി. ഗുജറാത്ത് യൂനിവേർസിറ്റിയിൽ നിന്ന് 1967-ൽ ഡോക്ടറേറ്റ് ലഭിച്ചു.  തുടർന്ന് കാനഡയിലെ നാഷണൽ റിസർച്ച് കൗൺസിൽ അനുവദിച്ച റിസർച്ച്‌ ഫെല്ലോഷിപ്പ്‌ സ്വീകരിച്ച് യൂണിവേഴ്സിറ്റി ഓഫ് വെസ്റ്റേൺ ഓന്റാറിയോവിൽ പോസ്റ്റ് ഡോക്ടോറൽ ഗവേഷണം നടത്തി.

തുടർന്ന് ബ്രസീലിയൻ നാഷ്ണൽ സ്പെയ്സ് റിസർച്ച് സ്ഥാപനത്തിന്റെ (National Institute for Space Research) ക്ഷണം സ്വീകരിച്ച് 1973 മുതൽ അവിടെ ബഹിരാകാശ ഗവേഷണം നടത്തി. 
ഈ അവസരത്തിൽ സ്പേസ് റിസേർച്ച് ഓർഗനൈസേഷനും (COSPAR)  ISRO യും ചേർന്ന് വിക്രം സാരാഭായിയുടെ ബഹുമാനാർത്ഥം  നൽകുന്ന ഐ എസ് ആർ ഒ വിക്രം സാരാഭായി മെഡലിന് 2008 ൽ ഇദ്ദേഹം അർഹനായി . അമേരിക്കയിലെ ജിയോ ഫിസിക്കൽ യൂണിയന്റെ അംഗീകാരവും ഇദ്ദേഹത്തിന്‌ ലഭിച്ചിട്ടുണ്ട്‌ .

## അംഗീകാരങ്ങളും ബഹുമതികളും
* 2008 ൽ Indian Space Research Organization (ISRO) യും COSPAR ഉം സംയുക്തമായി നൽകുന്ന വിക്രം സാരാഭായ് മെഡൽ  . 

## പുസ്തകങ്ങൾ
Aeronomy of the Earth's Atmosphere and Ionosphere 

## അവലംബം


## കണ്ണികൾ
#INPE വെബ്'സൈറ്റ് 
#Indian Muslim Legends
#Mangalathayil Ali Abdu
#Interview with V K Sreeraman

വർഗ്ഗം:ജ്യോതിശാസ്ത്രജ്ഞർ
വർഗ്ഗം:ഇന്ത്യൻ ജ്യോതിശാസ്ത്രജ്ഞർ
വർഗ്ഗം:1938-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
രസതന്ത്രശാസ്ത്രജ്ഞൻ

**രസതന്ത്രശാസ്ത്രജ്ഞൻ** രസതന്ത്രം പഠിക്കുന്നതിനായി പരിശീലനം ലഭിച്ച ശാസ്ത്രജ്ഞനാണ്. രസതന്ത്രശാസ്ത്രജ്ഞൻ, പദാർഥത്തിന്റെ ഘടനയും അതിന്റെ ഗുണങ്ങളും പഠിക്കുന്നു. രസതന്ത്രശാസ്ത്രജ്ഞൻ ഒരു വസ്തുവിന്റെ ഘടന അളവിന്റെയും അതിലടങ്ങിയ തന്മാത്രകൾ ആറ്റത്തിന്റെ ഘടന വരെയുള്ള അറ്റിസ്ഥാനത്തിൽ പഠിക്കുന്നു. രസതന്ത്രശാസ്ത്രജ്ഞൻ ശ്രദ്ധയോടെ വസ്തുക്കൾതമ്മിലുള്ള അനുപാതവും രാസപ്രവർത്തന തോതും മറ്റു രാസസ്വഭാവങ്ങളും അളക്കുന്നു.  'chemist' എന്ന് ഇവിടെ ഉപയോഗിച്ചിരിക്കുന്ന പദം കോമൺ വെൽത്ത് രാജ്യങ്ങളിലെ ഇംഗ്ലിഷിൽ ഫാർമസിസ്റ്റ് എന്ന അർഥത്തിലും ഉപയോഗിച്ചുവരുന്നുണ്ട്. 

രസതന്ത്രശാസ്ത്രജ്ഞൻ തന്റെ ഈ അറിവ് ഉപയോഗിച്ച്, അപരിചിതമായ മറ്റു രാസവസ്തുക്കളുടെ ഘടന, രാസ സ്വഭാവം ഇവ പഠിക്കുന്നു. ഇതോടൊപ്പംതന്നെ, ഉപയോഗപ്രദമായ പ്രകൃതിയിലുള്ള വിവിധ വ 

സ്തുക്കളെ പുനർനിർമ്മിക്കാനും വലിയ അളവിൽ നിർമ്മിക്കാനും പുതിയതും കൃത്രിമമായതും ആയ വിവിധ രാസപദാർഥങ്ങളെ  നിർമ്മിച്ചെടുക്കാനും വേണ്ട ഉപകാരപ്രദമായ രീതികൾ കണ്ടെത്താനും ശ്രമിക്കുന്നു. രസതന്ത്രശാസ്ത്രജ്ഞൻ രസതന്ത്രത്തിന്റെ അനേകം ഉപവിഭാഗങ്ങളിൽ പരിശീലനം നേടുന്നു. പദാർഥ ശാസ്ത്രജ്ഞരും ലോഹനിർമ്മാണവിദഗ്ദരും രസതന്ത്രശാസ്ത്രജ്ഞന്റെ അതേ വിജ്ഞാനസമ്പാദനവും കഴിവുമാണ് ആർജ്ജിക്കുന്നത്. രാസ ഫാക്ടറികളുടെ നിർമ്മാണവും പ്രവർത്തനങ്ങളും നോക്കി നടത്തുന്ന രാസ-എഞ്ചിനീയർ മാരുമായി ഒരു രസതന്ത്രശാസ്ത്രജ്ഞൻ ചേർന്നുപ്രവർത്തിക്കുന്നു. 
## രസതന്ത്രത്തിന്റെ ചരിത്രം

തീയുടെ കത്തലിൽ നിന്നാകാം രസതന്ത്രത്തിന്റെ ഉൽഭവം എന്നു കരുതാം. തീ ഒരു വസ്തുവിനെ കത്തിച്ച് മറ്റൊരു വസ്തുവാക്കി മാറ്റുന്നു എന്നത് പണ്ടുമുതലേ ആളുകളെ ചിന്തിപ്പിക്കുകയും താല്പര്യമുണ്ടാക്കുകയും ചെയ്തു. തീ ആണ് ഇരുമ്പ്, ഗ്ലാസ് ഇവയുടെ കണ്ടുപിടിത്തത്തിലേയ്ക്കു നയിച്ചത്.

## വിദ്യാഭ്യാസം
ഉദ്യോഗം ലഭിക്കാൻ രസതന്ത്രശാസ്ത്രജ്ഞനു കുറഞ്ഞത് ഒരു ബിരുദമെങ്കിലും വേണ്ടതാണ്. എന്നാൽ ഇന്ന്  പല സ്ഥാനങ്ങൾ ലഭിക്കാനും പ്രത്യേകിച്ച് ഗവേഷണങ്ങൾക്ക്, ഡൊക്ടർ ഓഫ് ഫിലോസഫി ആവശ്യമായിരിക്കുന്നു. 
## ജോലി
രസതന്ത്രശാസ്ത്രജ്ഞർക്കു ജോലി നൽകുന്ന 3 പ്രധാന വിഭാഗങ്ങളുണ്ട്. അവ, അക്കാദമിക് സ്ഥാപനങ്ങൾ, വ്യവസായം, സർക്കാർ പരീക്ഷണ സ്ഥാപനങ്ങൾ എന്നിവയാകുന്നു. 
## ജോലിസംബന്ധമായ സംഘടനകൾ
രസതന്ത്രശാസ്ത്രജ്ഞർ അവർക്കായുള്ള സംഘടനകളിൽ അംഗങ്ങളായിരിക്കും. യു കെയിൽ റോയൽ സൊസൈറ്റി ഓഫ് കെമിസ്ട്രിയും യുണൈറ്റെഡ് സ്റ്റേറ്റ്സിൽ അമേരിക്കൻ കെമിക്കൽ സൊസൈറ്റിയും ഇത്തരം സംഘടനകൾ ആകുന്നു. 
## പുരസ്കാരങ്ങൾ
രസതന്ത്രശാസ്ത്രജ്ഞനു ലഭിക്കുന്ന ഏറ്റവും വലിയ പുരസ്കാരം രസതന്ത്രത്തിലെ നോബൽ സമ്മാനം ആണ്. 1901 മുതൽ റോയൽ സ്വീഡിഷ് അക്കാദമി ഓഫ് സയൻസസ് ആണിതു നൽകിവരുന്നത്. 

## ഇതും കാണൂ

* Pharmacist
* List of chemistry topics
* List of chemists
* List of Russian chemists
* List of important publications in chemistry
* List of scientific journals in chemistry
* List of compounds
* List of Chemistry Societies

## അവലംബം
*American Chemical Society website
*Chemical Abstracts Service indexes and abstracts the world's chemistry-related literature and patents
*Chemists and Materials Scientists  from the U.S. Department of Labor's *Occupational Outlook Handbook*
*Royal Society of Chemistry website
*History of Chemistry  links for chemists
*Luminaries of the Chemical Sciences accomplishments, biography, and publications from 44 of the most influential chemists
*Selected Classic Papers from the History of Chemistry
*Links for Chemists guide to web sites related to chemistry
*ChemistryViews.org website

വർഗ്ഗം:ശാസ്ത്രജ്ഞർ
വർഗ്ഗം:രസതന്ത്രജ്ഞർ
വർഗ്ഗം:ശാസ്ത്രമേഖലയുമായി ബന്ധപ്പെട്ട് പ്രവർത്തിക്കുന്നവർ
ഇളങ്കോ‌അടികൾ

സംഘകാല മഹാകാവ്യങ്ങളിലൊന്നായ ചിലപ്പതികാരത്തിന്റെ രചയിതാവാണ് **ഇളങ്കോവടികൾ**  അഥവാ ഇളംകോ അടികൾ (ഇംഗ്ലീഷ്: Ilango Adigal, തമിഴ്: இளங்கோ அடிகள்).  ചേരരാജാവായിരുന്ന ചേരൻ ചെങ്കുട്ടുവന്റെ അനുജനായിരുന്ന അദ്ദേഹം ജൈനമതക്കാരനായിരുന്നു. തമിഴ് സാഹിത്യത്തിലെ 5 മഹാകാവ്യങ്ങളിലൊന്നായി ചിലപ്പതികാരം അറിയപ്പെടുന്നു  ഐതിഹ്യപ്രകാരം ഏതോ ജ്യോത്സ്യൻ ഇളങ്കോവടികൾ രാജാവാകുമെന്നു പ്രവചിച്ചു. എന്നാൽ മൂത്ത സഹോദരനും യഥാർത്ഥ അവകാശിയുമായ ചെങ്കുട്ടുവൻ ജീവിച്ചിരുന്നതിനാൽ ഇളംകോ ജൈനമതം സ്വീകരിച്ച് സന്യാസിയായി തീർന്നുവത്രേ. തമിഴ് സാഹിത്യത്തിലെ മറ്റൊരു മഹാകാവ്യമായ മണിമേഖലയെഴുതിയ ബുദ്ധസന്ന്യാസിയായിരുന്ന ചാത്തനാർ, അദ്ദേഹത്തിന്റെ സമകാലികനായിരുന്നു എന്നു കരുതുന്നു. 

## പരാമർശങ്ങൾ

വർഗ്ഗം:സംഘകാല സാഹിത്യകാരന്മാർ
വർഗ്ഗം:തമിഴ് സാഹിത്യകാരന്മാർ
കേരള ഉർദു ടീച്ചേഴ്സ് അസോസിയേഷൻ

കേരളത്തിലെ ഉർദു അധ്യാപകരുടെ സംഘടനയാണ് **കേരള ഉർദു ടീച്ചേഴ്സ് അസോസിയേഷൻ** **(കെ.യു.ടി.എ.)**. 1972 ലാണ് ഈ സംഘടന രൂപീകൃതമായത്. കേരള സംസ്ഥാനത്തിലെ ഉർദു അധ്യാപകരുടെ ഏക സംഘടനയാണിത്. സംസ്ഥാന, റവന്യൂ ജില്ലാ, വിദ്യാഭാസ ജില്ല, ഉപജില്ലാ തലങ്ങളിൽ ഈ സംഘടനയുടെ കമ്മിറ്റികൾ പ്രവർത്തിക്കുന്നു.ഡോ:കെപി ഷംസുദ്ദീൻ തിരൂർക്കാട് ആണ് ഈ സംഘടനയുടെ സംസ്ഥാന പ്രസിഡന്റ്. ജനറൽ സെക്രട്ടറി അബ്ദുൽ ലത്തീഫ് 
. രണ്ടു വർഷമാണ് സംസ്ഥാന കമ്മിറ്റിയുടെ കാലദൈർഘ്യം.  ഉർദു അധ്യാപകരുടെ അവകാശങ്ങൾ സംരക്ഷിക്കുക, ഉർദു അധ്യാപക ശാക്തീകരണം, ഉർദു അധ്യാപന-വിദ്യഭ്യാസ മേഖലയിലെ നൂതന പ്രവണതകളെ പറ്റി അധ്യാപകർക്ക് അവഗാഹം നൽകുക, ഉർദു ഭാഷാ പഠനം പ്രോത്സാഹിപ്പിക്കുക തുടങ്ങിയവ ഈ സംഘടനയുടെ ലക്ഷ്യങ്ങളിൽ ചിലതാണ്.

## പ്രവർത്തനങ്ങൾ
### സംസ്ഥാന സമ്മേളനം
വർഷത്തിലൊരിക്കൽ സംസ്ഥാന സമ്മേളനം സംഘടിപ്പിക്കാറുണ്ട്. 
വിവിധ വർഷങ്ങളിൽ നടന്ന സംസ്ഥാന സമ്മേളനങ്ങളുടെ വിവരങ്ങൾ താഴെ പറയുന്നത് പ്രകാരമാണ്.
* 2017 ഫെബ്രുവരി 22, 23, 24, 25 വടകര
* 2016 ഫെബ്രുവരി 19, 20 - ഗുരുവായൂർ
* 2015 ഫെബ്രുവരി 19, 20, 21 - കൊല്ലം
* 2014 - കണ്ണൂർ
* 2013 - തിരൂർ
* 2012 - കോഴിക്കോട്
* 2011 - പെരിന്തൽമണ്ണ

### നേതൃത്വ പരിശീലന ക്യാമ്പ്
വർഷത്തിൽ ഒന്നോ രണ്ടോ തവണ സംഘടനയുടെ ഭാരവാഹികൾക്ക് നേതൃത്വ പരിശീലന ക്യാമ്പ് സംഘടിപ്പിക്കാറുണ്ട്. ഇത്തരം ക്യാമ്പുകളിൽ സാധാരണയായി  നേതൃപാടവം, ഭാഷാ അഭിരുചി, അധ്യാപന പരിശീലനം തുടങ്ങിയ മേഖലകളിൽ പരിശീലനം നൽകുന്നു.

### അക്കാദമിക് കൗൺസിൽ
കേരള ഉർദു ടീച്ചേഴ്സ് അസോസിയേഷന്റെ കീഴിൽ അക്കാദമിക പ്രവർത്തനങ്ങൾ ഏകോപിപ്പിച്ച് നടപ്പിലാക്കാൻ അക്കാദമിക് കൗൺസിൽ പ്രവർത്തിക്കുന്നുണ്ട്. വിദ്യാർഥികളിൽ ഉർദു ഭാഷാ അഭിരുചി വർധിപ്പിക്കുകയും പ്രോത്സാഹിപ്പിക്കുകയും ചെയ്യുക എന്ന ലക്ഷ്യം മുൻനിർത്തി അക്കാദമിക് കൗൺസിലിന്റെ കീഴിൽ സബ്ജില്ലാ, ജില്ലാ, സംസ്ഥാന തലങ്ങളിൽ ഉർദു ടാലന്റ് പരീക്ഷ സംഘടിപ്പിക്കാറുണ്ട്. 

## അവലംബം

വർഗ്ഗം:കേരളത്തിലെ അദ്ധ്യാപക സംഘടനകൾ
വർഗ്ഗം:ഉർദു
പോർച്ചുഗീസ് ഇന്ത്യ

പോർച്ചുഗലിൽ നിന്നും കടൽമാർഗ്ഗം ഇന്ത്യൻ ഉപഭൂഖണ്ഡത്തിലേക്ക് വഴികണ്ടുപിടിച്ച് ആറു വർഷത്തിനുശേഷം പോർച്ചുഗലിന്റെ പുറമെയുള്ള സ്ഥലങ്ങളെയെല്ലാം ഭരിക്കാൻ ഉണ്ടാക്കിയ അധികാരസ്ഥാനമാണ് **പോർച്ചുഗീസ് ഇന്ത്യ (Portuguese India)** എന്ന് അറിയപ്പെടുന്നത്. ആദ്യ വൈസ്രോയിയായ ഫ്രാൻസിസ്കോ ഡി അൽമേഡ ഇതിന്റെ തലസ്ഥാനം കൊച്ചിയിൽ സ്ഥാപിച്ചു. പിന്നീടു വന്ന പോർച്ചുഗീസ് ഗവർണ്ണർമാരെല്ലാം വൈസ്രോയി റാങ്കിൽ ഉള്ളവർ ആയിരുന്നില്ല. 1510 -നു ശേഷം തലസ്ഥാനം ഗോവയിലേക്കു മാറ്റി. 18 -ആം നൂറ്റാണ്ടുവരെ ഇന്ത്യൻ മഹാസമുദ്രത്തിലെ, തെക്കേ ആഫ്രിക്ക മുതൽ തെക്കേ ഏഷ്യവരെയുള്ള പോർച്ചുഗീസ് പ്രദേശങ്ങളെയെല്ലാം ഭരിച്ചിരുന്നത് ഗോവയിലെ ഗവർണ്ണർ ആയിരുന്നു. 1752 -ൽ മൊസാംബിക്കിന് പ്രത്യേകമായി ഒരു ഗവണ്മെന്റ് ഉണ്ടാക്കി. 1844 -ൽ മാകാവു, സോലോർ, ടിമോർ എന്നിവിടങ്ങളെ ഇന്ത്യയിൽ നിന്നും ഭരിക്കുന്നത് അവസാനിപ്പിച്ചു. പിന്നീട് അവരുടെ അധികാരം മലബാർ തീരത്തു മാത്രമായി ഒതുങ്ങി. 

## ഇവയും കാണുക

* പോർച്ചുഗീസ് സാമ്രാജ്യം
* Estado Novo (Portugal)
* List of colonial heads of Portuguese India
* Portuguese Indian Rupia
* Portuguese Indian Escudo
* Goa liberation movement
* Cuncolim Revolt

## അവലംബം

## കൂടുതൽ വായനയ്ക്ക്

* Andrada (undated). *The Life of Dom John de Castro: The Fourth Vice Roy of India*. Jacinto Freire de Andrada. Translated into English by Peter Wyche. (1664). Henry Herrington, New Exchange, London. Facsimile edition (1994) AES Reprint, New Delhi. ISBN 81-206-0900-X.

## പുറത്തേക്കുള്ള കണ്ണികൾ

*ColonialVoyage.com – History of the Portuguese and the Dutch in Ceylon, India, Malacca, Bengal, Formosa, Africa, Brazil.

വർഗ്ഗം:പോർച്ചുഗീസ് ഇന്ത്യ
തച്ചിബാനാ അക്കേമി

ജാപ്പനീസ് കവിയും  പണ്ഡിതനും ആയിരുന്നു എച്ചിസെൻ പ്രവിശ്യയിൽ ജനിച്ച **തച്ചിബാനാ അക്കേമി** (1812 –ഒക്ടോ:13, 1868) സ്വദേശത്തു മാത്രം അറിയപ്പെട്ടിരുന്ന അക്കേമിയെ പ്രശസ്തനായ ഹൈക്കു കവി  മസവോക്കാ ഷികിയുടെ ലേഖനങ്ങളാണ്‌ പുറംലോകത്തിനു പരിചയപ്പെടുത്തിയത്. നിത്യജീവിതത്തിലെ പരിമിതാനന്ദങ്ങളെ മഹത്ത്വപ്പെടുത്തുന്ന കവിതകൾ രചിച്ച തച്ചിബാനാ പാരമ്പര്യരീതിയിൽ നിന്നു വ്യതിചലിച്ച് കാല്പനികതയിലും പ്രകൃതിവർണ്ണനയിലും പരിമിതപ്പെടാതെ സമൂഹത്തിന്റെ  നാനാതുറയിലെ വിഷയങ്ങൾ  കവിതയ്ക്ക് ആധാരമാക്കി. ദാരിദ്ര്യത്തെ സ്വയം വരിച്ച അക്കേമിയുടെ കവിതകളെ ആ അവസ്ഥ സ്വാധീനിച്ചിട്ടുണ്ടെന്നു ചൂണ്ടിക്കാണിയ്ക്കപ്പെട്ടിട്ടുണ്ട്.

## കൃതികൾ
*52  പദ്യങ്ങൾ അടങ്ങിയ Dokurakugin (独楽吟 "Reciting Poetry for My Own Pleasure"), പ്രധാനകൃതിയാണ്.
## അവലംബം

വർഗ്ഗം:ജാപ്പനീസ് കവികൾ
വർഗ്ഗം:1812-ൽ ജനിച്ചവർ
വർഗ്ഗം:1868-ൽ മരിച്ചവർ
വർഗ്ഗം:ഒക്ടോബർ 13-ന് മരിച്ചവർ
അഡോൾഫ് വോൺ ബയർ

**അഡോൾഫ് വോൺ ബയർ** അല്ലെങ്കിൽ ജൊഹാൻ ഫ്രിഡ്രിഷ് വിൽഹെം അഡോൾഫ് വോൺ ബയർ (October 31, 1835 – August 20, 1917) 1905ൽ രസതന്ത്രത്തിനു നോബൽ സമ്മാനം നേടിയ ജർമ്മൻ രസതന്ത്ര ശാസ്ത്രജ്ഞനാകുന്നു. അദ്ദേഹം ആദ്യമായി ഇൻഡിഗോ ചായം കൃത്രിമമായി നിർമ്മിച്ചു. 
## ജീവിതവും ജോലിയും
ബയർ ജർമനിയിലെ ബെർലിനിൽ, ജൊഹാൻ ജേക്കബ് ബയെറിന്റെയും യൂജെനി ഹിറ്റ്സിഗ് ന്റെയും മകനായി ജനിച്ചു. അദ്ദേഹത്തിന്റെ പിതാവ് ഒരു ലൂതെറൻ സഭക്കാരനും മാതാവ് ക്രിസ്തുമതത്തിലേയ്ക്കു മാറിയ ജൂതകുടുംബത്തിൾ പ്പെട്ടവരും ആയിരുന്നു. ബയർ ആദ്യം ബർലിൻ യൂണിവേഴ്സിറ്റിയിൽ ചേർന്ന് ഗണിതവും ഭൗതികശാസ്ത്രവും അഭ്യസിച്ചു. തുടർന്ന്, റോബർട്ട് ബൂൺ സണിന്റെ കൂടെ ഹീഡൽബർഗ് യൂണിവേഴ്സിറ്റിയിൽ ചേർന്ന് രസതന്ത്രം പഠിച്ചു. അവിടെ അദ്ദേഹം ആഗസ്റ്റ് കെക്കുലെയുടെ ലബോറട്ടറിയിൽ ജോലിചെയ്ത് 1858ൽ തന്റെ ഡോക്ടറേറ്റ് കരസ്തമാക്കി. കെക്കുലെ ഘെന്റ് യൂണിവേഴ്സിറ്റിയിൽ പ്രൊഫസർ ആയി ജോലിചെയ്തപ്പോൾ അദ്ദേഹം കെക്കുലെയെ പിന്തുടർന്ന് ആ യൂണിവേഴ്സിറ്റിയിൽ ചേർന്നു. 1860ൽ അദ്ദേഹം ബെർലിൻ ട്രേഡ് അക്കാദമിയിൽ ലക്ചറർ ആയിചേർന്നു. തുടർന്ന്, 1871ൽ യൂണിവേഴ്സിറ്റി ഓഫ് സ്റ്റ്രാസ്ബർഗ്ഗിൽ പ്രൊഫസറായി നിയമിതനായി. 1875ൽ ജസ്റ്റസ് വോൺ ലിബിഗിന്റെ പിങാമിയായി മൂണിച്ച് യൂണിവേഴ്സിറ്റിയിൽ രസതന്ത്ര പ്രൊഫസർ ആയി നിയമിതനായി. 

## അദ്ദേഹത്തിന്റെ പ്രധാന പ്രവർത്തനങ്ങൾ
*ഇൻഡിഗോ എന്ന സസ്യ വർണ്ണം കൃത്രിമമായി നിർമ്മിച്ചു.
*താലീൻ ചായങ്ങൾ കണ്ടെത്തി
*പോളിഅസറ്റിലീൻ, ഓക്സോണിയം ലവണങ്ങൾ, നൈട്രോസോ സംയുക്തങ്ങൾ, യൂറിക്ക് ആസിഡ്  തുടങ്ങിയവയെപ്പറ്റി പഠിച്ചു. 
1869ൽ ഇൻഡോളിന്റെ കൃത്യമായ രാസസൂത്രം അദ്ദേഹം കണ്ടെത്തി. ത്രിബന്ധത്തിൽ സ്ട്രൈൻ സിദ്ധാന്തവും ചെറിയ കാർബൺ വലയങ്ങളിലെ സ്ട്രൈൻ സിദ്ധാന്തവും
സൈദ്ധാന്തിക രസതന്ത്രത്തിൽ അദ്ദേഹത്തിന്റെ സംഭാവനയാണ്.

1871ൽ അമ്ല നിലയിൽ ഫ്താലിക് അൻഹൈഡ്രൈഡ് സാന്ദ്രീകരിച്ച് ഫിനോൾഫ്തലീൻ നിർമ്മിക്കുന്ന രീതി അദ്ദേഹം കണ്ടെത്തി. അതേ വർഷംതന്നെ, കൃത്രിമമായി ഒരു ഫ്ലൂറോഫോർ വർണ്ണമായ ഫ്ലൂറസീൻ നിർമ്മിക്കാനുള്ള മാർഗ്ഗവും കണ്ടുപിടിച്ചു. ഇതു പ്രകൃതിയിൽ ലഭ്യമായ പ്യോവെഡിൻ എന്ന സൂക്ഷ്മജീവികളിൽനിന്നും (സ്യൂഡൊമോണാസിന്റെ തിളങ്ങുന്ന തരം) ലഭിക്കുന്ന വർണ്ണവസ്തുവിനു തുല്യമാണ്. പിന്നീട് ഈ വസ്തുവിനു നൽകപ്പെട്ട ഫ്ലുറസീൻ എന്ന പേര് 1878 വരെ ഉപയോഗിച്ചിരുന്നില്ല. 

1872ൽ ഫീനോൾ, ഫോർമാൽഡിഹൈഡ്  എന്നിവയുപയോഗിച്ച് ബെക്കലൈറ്റ് എന്ന വസ്തുവിന്റെ നിർമ്മാണത്തിന്റെ ആദ്യപടിയിലെത്തി. 

1881ൽ ലണ്ടൻ റോയൽ സൊസൈറ്റി ബേയറിനു ഇൻഡിഗോ കണ്ടുപിടിത്തത്തിനു ഡേവി മെഡൽ നൽകി. 1884ൽ അമേരിക്കൻ അക്കാഡമി ഓഫ് ആട്സ് ആന്റ് സയൻസസ് അദ്ദേഹത്തെ വിദേശ മെംബറായി ആദരിച്ചു. 1905ൽ അദ്ദേഹത്തിനു നോബൽ സമ്മാനം ലഭിച്ചു. തന്റെ മരണത്തിനു തോട്ടുമുൻപുള്ള വർഷം വരെ അദ്ദേഹം തന്റെ ഗവേഷണങ്ങളിൽ മുഴുകി. 
## അവലംബം

വർഗ്ഗം:1835-ൽ ജനിച്ചവർ
വർഗ്ഗം:1917-ൽ മരിച്ചവർ
വർഗ്ഗം:ഒക്ടോബർ 31-ന് ജനിച്ചവർ
വർഗ്ഗം:ഓഗസ്റ്റ് 20-ന് മരിച്ചവർ
സോഡിയം അസൈഡ്

NaN3 എന്ന രാസവാക്യമുള്ള ഒരു അജൈവ സംയുക്തമാണ് **സോഡിയം അസൈഡ് (Sodium azide)**. പല വാഹനങ്ങളിലും ഉപയോഗിക്കുന്ന വായുസഞ്ചികളിലെ വായു ഉൽപ്പാദിപ്പിക്കാൻ ഉപയോഗിക്കുന്ന നിറമില്ലാത്ത ഒരു ലവണമാണ് സോഡിയം അസൈഡ്. മറ്റു അസൈഡ് സംയുക്തങ്ങൾ ഉണ്ടാക്കാനും ഇത് ഉപയോഗിക്കുന്നുണ്ട്. നന്നായി വെള്ളത്തിൽ ലയിക്കുന്ന അയോണികമായ ഈ ലവണം ഒരു കൊടിയ വിഷം കൂടിയാണ്.

## References

## External links
*International Chemical Safety Card 0950.
*NIOSH Pocket Guide to Chemical Hazards.
*''Straight Dope'' on Sodium Azide 

വർഗ്ഗം:സോഡിയം സംയുക്തങ്ങൾ
വർഗ്ഗം:സ്ഫോടക രാസവസ്തുക്കൾ
വർഗ്ഗം:അസൈഡുകൾ
എഡ്വാഡ് ബുഷ്നർ

**എഡ്വാഡ് ബുഷ്നർ** (20 May 1860 – 13 August 1917) ജർമ്മൻ കാരനായ രസതന്ത്ര ശാസ്ത്രജ്ഞനും കിണ്വനശാസ്ത്രജ്ഞനും(zymologist) ആയിരുന്നു. 1907ൽ അദ്ദേഹത്തിന് രസതന്ത്രത്തിനു കിണ്വനത്തിന്റെ പഠനത്തിനു നോബൽ സമ്മാനം ലഭിച്ചു. 
## ജീവചരിത്രം
### മുൻ കാലജീവിതം
ബുഷ്നർ മ്യൂനിച്ചിൽ ഒരു ഡോക്ടറായ പിതാവിന്റെ മകനായി ജനിച്ചു.   1884ൽ അഡോൾഫ് വോൺ ബയരുമായിച്ചേർന്ന് രസതന്ത്രം പഠിച്ചു. മ്യൂണിച്ചിലെ ബോട്ടാണിക് ഇൻസ്റ്റിറ്റ്യൂട്ടിൽ പ്രൊഫസ്സർ സി വോൺ നൈഗേലിയുമായിച്ചേർന്ന് സസ്യശാസ്ത്രവും പഠിച്ചു. 1888ൽ ബുഷ്നർ മ്യൂണിച്ച് യൂണിവേഴ്സിറ്റിയിൽനിന്നും ഡോക്ടറേറ്റു നേടി.

### ഗവേഷണം
യീസ്റ്റ് കോശത്തിലെ ജീവനില്ലാത്ത ഘടകങ്ങൾ ഉപയോഗിച്ച് അദ്ദേഹം പുളിപ്പിക്കൽ നടത്തി. ജീവനുള്ള യീസ്റ്റു കോശങ്ങൾ പുളിപ്പിക്കലിനു ആവശ്യമല്ല എന്ന് അദ്ദേഹം കാണിച്ചുതന്നു. ഇതിനാണ് അദ്ദേഹത്തിനു നോബൽ സമ്മാനം ലഭിച്ചത്. 
### വ്യക്തിജീവിതം
ബുഷ്നർ 1900ൽ ലൊട്ടെ സ്റ്റാഹ്ലിനെ വിവാഹം കഴിച്ചു. ഒന്നാം ലോക മഹാ യുദ്ധത്തിൽ അദ്ദേഹം മേജറായി റൊമാനിയായിലെ ഒരു ആശുപത്രിയിൽ പ്രവർത്തിച്ചു. അവിടെവച്ച് അദ്ദേഹത്തിനു മാരകമായ പരിക്കുപറ്റുകയും, 9 ദിവസങ്ങൾക്കു ശേഷം തന്റെ 57ആം വയസ്സിൽ , 1917 ആഗസ്റ്റ്  3 നു അദ്ദേഹം മൃതിയടയുകയും ചെയ്തു. 
## അവലംബം

വർഗ്ഗം:മേയ് 20-ന് ജനിച്ചവർ
വർഗ്ഗം:ഓഗസ്റ്റ് 13-ന് മരിച്ചവർ
സി.എ.എസ് റജിസ്ട്രി നമ്പർ

ലോകത്തിലെ അറിയപ്പെട്ടിട്ടുള്ള എല്ലാ പദാർത്ഥങ്ങൾക്കും, ലവണങ്ങളും, ധാതുക്കളും, ജൈവ-അജൈവവസ്തുക്കളും അങ്ങനെ എന്തെല്ലാം വസ്തുക്കളുണ്ടോ അവയെയെല്ലാം വേർതിരിച്ച് അറിയാൻ നൽകുന്ന ഒരു സവിശേഷ നമ്പർ ആണ് **സി എ എസ് റജിസ്ട്രി നമ്പർ (CAS Registry Number)**.  CASRN എന്നും CAS Number എന്നുമെല്ലാം ഇത് അറിയപ്പെടുന്നുണ്ട്. 1957 മുതൽ കണ്ടുപിടിക്കപ്പെട്ടവ എല്ലാം തന്നെ ഇതിൽ ചേർത്തുവരുന്നു. ഇപ്പോൾ ഇതിൽ ഏതാണ്ട് 16 കോടിയിലേറെ വസ്തുക്കൾക്ക് വേറിട്ട നമ്പറുകളും മറ്റു വിവരങ്ങളും നൽകിക്കഴിഞ്ഞു. ദിനംപ്രതി ഏതാണ്ട് 15000 പുതിയ വസ്തുക്കൾക്കും ഈ രീതി പ്രകാരം നമ്പർ നൽകി വരുന്നുണ്ട്.

## ഇവയും കാണുക
* List of CAS numbers by chemical compound
* International Union of Pure and Applied Chemistry
* Academic publishing
* Beilstein Registry Number
* Chemical database
* Chemical file format
* Dictionary of chemical formulas
* EC number (Enzyme Commission)
* EC# (EINECS and ELINCS, European Community)
* Identifier
* International Chemical Identifier (InChI)
* MDL number
* PubChem
* Registration authority
* SMILES
* UN number

## കുറിപ്പുകൾ

## പുറത്തേയ്ക്കുള്ള കണ്ണികൾ

* CAS registry description , by Chemical Abstracts Service

To find the CAS number of a compound given its name, formula or structure, the following free resources can be used:
* NLM,NIH ChemIDplus
* NIST Chemistry WebBook
* R&D Chemicals
* NCI Database Browser
* NCI/CADD Chemical Identifier Resolver
* Chemfinder 
* ChemSub Online (Multilingual chemical names) 
* NIOSH Pocket Guide to Chemical Hazards, index of CAS numbers
വിൽഹെം ഓസ്റ്റ് വാൾഡ്

**ഫ്രിഡ്രിഷ് വിൽഹെം ഓസ്റ്റ് വാൾഡ്** (German: Wilhelm Friedrich Ostwald, Russian: Вильгельм Фридрих Оствальд, Latvian: Vilhelms Ostvalds; 2 September 1853 – 4 April 1932) എന്ന വിൽഹെം ഓസ്റ്റ് വാൾഡ്  റഷ്യൻ ജർമ്മൻ രസതന്ത്രശാസ്ത്രജ്ഞൻ ആയിരുന്നു. 1909ൽ അദ്ദേഹത്തിനു രസതന്ത്രത്തിൽ നോബൽസമ്മാനം ലഭിച്ചു. രാസത്വരകപ്രവർത്തനം (catalysis), രാസസന്തുലനം (chemical equilibria), രാസപ്രവർത്തനവേഗത( reaction velocities) എന്നിവയിലുള്ള അദ്ദേഹത്തിന്റെ പ്രവർത്തനം പരിഗണിച്ചാണ് നോബൽസമ്മാനം ലഭിച്ചത്. ഓസ്റ്റ് വാൾഡും ജാകോബസ് ഹെൻട്രിക്കസ് വാന്റ് ഹോഫ്, സ്വാന്തെ അറേനിയസ് എന്നിവരുമാണ് ആധുനിക ഭൗതികരസതന്ത്രത്തിന്റെ പിതാക്കളായി കണക്കാക്കിയിരിക്കുന്നത്.

## ആദ്യകാലജീവിതവും വിദ്യാഭ്യാസവും
എലിസബേത്ത് ല്യൂക്കെലിന്റെയും(1824–1903) ഗോട്ഫ്രിഡ് വിൽഹേം ഓസ്റ്റുവാൾഡിന്റെയും(1824–1903) മകനായി റിഗയിലാണ് ജനിച്ചത്. എസ്റ്റോണിയായിലെ ടാർടു യൂണിവേഴ്സിറ്റിയിൽ നിന്നും 1875ൽ ബിരുദം നേടിയ അദ്ദേഹം 1878ൽ അവിടെനിന്നും കാൾ സ്കിമിഡിന്റെ കീഴിൽ ഡോക്ടറേറ്റു നേടി. റിഗ പോളിടെൿനിക്കിൽ 1881 മുതൽ 1887 വരെ പഠിപ്പിച്ചു. 
## ഗവേഷണവും തൊഴിലും
നൈട്രിക് ആസിഡിന്റെ ഉല്പാദനപ്രക്രിയ ആയ ഓസ്റ്റുവാൾഡ് പ്രക്രിയ കണ്ടുപിടിച്ചതിനാലാണ് അദ്ദേഹം പ്രശസ്തനായത്. 

## ലഭിച്ച പുരസ്കാരങ്ങൾ
*Nobel Prize in Chemistry, 1909
*Wilhelm Exner Medal, 1923
## വ്യക്തിജീവിതം
24 April 1880ൽ ഹെലെനെ വോൺ റെയ്ഹെരെ വിവാഹം കഴിച്ചു. അവർക്ക് അഞ്ചു കുട്ടികൾ ഉണ്ടായിരുന്നു. 
## ഇതും കാണൂ
* Ostwald color system
* Ostwald dilution law
* Ostwald's rule
* Ostwald ripening
* Power law fluid
* Timeline of hydrogen technologies
* List of Baltic German scientists

## കുറിപ്പുകൾ

## അവലംബം
* 

വർഗ്ഗം:1853-ൽ ജനിച്ചവർ
വർഗ്ഗം:1932-ൽ മരിച്ചവർ
വർഗ്ഗം:People from Riga
വർഗ്ഗം:People from the Governorate of Livonia
വർഗ്ഗം:Baltic-German people
വർഗ്ഗം:German atheists
വർഗ്ഗം:German physical chemists
വർഗ്ഗം:Latvian chemists
വർഗ്ഗം:Imperial Russian chemists
വർഗ്ഗം:Nobel laureates in Chemistry
വർഗ്ഗം:German Nobel laureates
വർഗ്ഗം:Russian Nobel laureates
വർഗ്ഗം:University of Tartu alumni
വർഗ്ഗം:German Esperantists
വർഗ്ഗം:Idists
വർഗ്ഗം:Leipzig University faculty
വർഗ്ഗം:Fellows of the German Academy of Sciences Leopoldina
വർഗ്ഗം:Members of the Prussian Academy of Sciences
വർഗ്ഗം:Members of the Royal Swedish Academy of Sciences
വർഗ്ഗം:Corresponding Members of the St Petersburg Academy of Sciences
വർഗ്ഗം:Faraday Lecturers
വർഗ്ഗം:Latvian inventors
വർഗ്ഗം:German inventors
വർഗ്ഗം:സെപ്റ്റംബർ 2-ന് ജനിച്ചവർ
വർഗ്ഗം:ഏപ്രിൽ 4-ന് മരിച്ചവർ
ഓസ്റ്റ് വാൾഡ് പ്രക്രിയ

**ഓസ്റ്റ് വാൾഡ് പ്രക്രിയ** നൈട്രിക് അമ്ലം (HNO3) നിർമ്മിക്കാനുള്ള രാസപ്രക്രിയ ആകുന്നു. വിൽഹെം ഓസ്റ്റ് വാൾഡ് ആണിതു വികസിപ്പിച്ചെടുത്ത് അദ്ദേഹം 1902ൽ തന്റെ കണ്ടുപിടിത്തത്തിനു പേറ്റന്റ് എടുത്തു. ആധുനിക രാസവ്യവസായത്തിന്റെ അടിസ്ഥാനശിലകളിലൊന്നാണിത്. സാധാരണ രാസവളങ്ങളുടെ ഉല്പാദനത്തിനുള്ള അസംസ്കൃതവസ്തുക്കൾ നൽകുന്ന പ്രക്രിയയുമാണിത്. ഓസ്റ്റ് വാൾഡ് പ്രക്രിയ ഹേബർ പ്രക്രിയയുമായി അഭേദ്യമായ ബന്ധം പുലർത്തുന്നുണ്ട്. ഇതിലൂടെ അമോണിയ (NH3) ലഭ്യമാക്കുന്നു. 
## വിവരണം
അമോണിയ രണ്ടു ഘട്ടമായാണ് നൈട്രിക് ആസിഡായി മാറ്റുന്നത്. അമോണിയ 10% റോഡിയത്തിന്റെ കൂടെ പ്ലാറ്റിനം അഭികാരകത്തിന്റെ സാന്നിദ്ധ്യത്തിൽ ഓക്സിജനുമായി കലർത്തി കത്തിക്കുന്നു. ഇതൊരു റിഡോക്സ് അല്ലെങ്കിൽ ഓക്സിഡൈസ്ഡ് രാസപ്രവർത്തനമാകുന്നു. നൈട്രിക് ആസിഡും ജലവുമാണ് ഉല്പന്നങ്ങളായി ലഭിക്കുന്നത്. ഇത് ഒരു താപമോചകപ്രവർത്തനമാകുന്നു. തുടങ്ങിക്കഴിഞ്ഞാൽ ഇത് ഒരു നല്ല താപോർജ്ജം ലഭ്യമാവുന്ന പ്രക്രിയയാകുന്നു. 

:4 NH3 (g) + 5 O2 (g) → 4 NO (g) + 6 H2O (g)  (ΔH = −905.2 kJ)
ഈ പ്രക്രിയയുടെ രണ്ടാം ഘട്ടത്തിനു രണ്ടു രാസപ്രക്രിയകളുണ്ട്. ജലം നിറഞ്ഞ  ആഗിരണത്തിനുള്ള ഒരു ഉപകരണത്തിൽ ആണിതു നടക്കുന്നത്. ആദ്യം നൈട്രിക് അമ്ലം വീണ്ടും ഓക്സിഡൈസ് ചെയ്ത് നൈട്രജൻ ഡയോക്സൈഡ് ഉണ്ടാകുന്നു. ഈ വാതകം ജലം ആഗിരണം ചെയ്ത് ശക്തികുറഞ്ഞ നൈട്രിക് അമ്ലം ഉണ്ടാകുന്നു. ഇതിലൊരു ഭാഗം നൈട്രിക് അമ്ലമായി തിരികെ അവ്ശോഷണം നടക്കുന്നു. 
:2 NO (g) + O2 (g) → 2 NO2 (g)  (ΔH = &minus;114 kJ/mol)
:3 NO2 (g) + H2O (l) → 2 HNO3 (aq) + NO (g) (ΔH = −117 kJ/mol)
ഇതിലെ NO പുനരുപയോഗിക്കുന്നു. അമ്ലം സ്വേദനപ്രക്രിയയിലൂടെ ആവശ്യമായ ഗാഢത വരുത്തുന്നു. 

ഐടവിട്ട് അവസാന ഘട്ടം വായുവിലാണു നടക്കുന്നതെങ്കിൽ, 
:4 NO2 (g) + O2 (g) + 2 H2O (l) → 4 HNO3 (aq)
...

## അവലംബം
* Physics Daily 
* Nitrogen & Phosphorus (General Chemistry course), Purdue University
* Drake, G; "Processes for the Manufacture of Nitric Acid" (1963), International Fertiliser Society (paysite/password)
* Manufacturing Nitrates: the Ostwald process Carlton Comprehensive High School; Prince Albert; Saskatchewan, Canada.
എയർബ്ലൂ

പാകിസ്താനിലെ ഇസ്ലാമാബാദിലെ ഇസ്ലാമാബാദ് സ്റ്റോക്ക് എക്സ്ചേഞ്ച് (ഐഎസ്ഇ) ടവേർസിൽ ഹെഡ് ഓഫീസുള്ള പാകിസ്താനി സ്വകാര്യ എയർലൈനാണ് എയർബ്ലൂ ലിമിറ്റഡ്.  പ്രാദേശിക ലക്ഷ്യസ്ഥാനങ്ങളായ ഇസ്ലാമാബാദ്, ലാഹോർ, കറാച്ചി, പെഷവാർ എന്നിവടങ്ങളിൽനിന്നും ദുബായ്, അബുദാബി, ഷാർജ, മസ്കറ്റ് എന്നിവിടങ്ങൾ ബന്ധിപ്പിച്ചുകൊണ്ട് ദിവസേന 30 സർവീസുകൾ നടത്തുന്നു. എയർബ്ലൂവിൻറെ പ്രധാന ബേസ് കറാച്ചിയിലെ ജിന്ന അന്താരാഷ്‌ട്ര വിമാനത്താവളമാണ്. 

## ചരിത്രം

എയർബ്ലൂ എയർലൈൻസ് സ്ഥാപിക്കപ്പെട്ടത് 2003-ലാണ്. ജൂൺ 18, 2004-ൽ ലീസിനെടുത്ത മൂന്ന് എയർബസ് എ320-200 വിമാനങ്ങൾ ഉപയോഗിച്ചു പ്രവർത്തനങ്ങൾ ആരംഭിച്ചു. കറാച്ചി – ലാഹോർ, കറാച്ചി – ഇസ്ലാമാബാദ് റൂട്ടിൽ ഇരു ദിശകളിലും ദിവസേന മൂന്ന് സർവീസുകൾ നടത്തിയാണ് ആരംഭിച്ചത്.എയർബ്ലൂ എയർലൈനിൻറെ ഉദ്ഘാടനം നിർവഹിച്ചത് അന്നു പാകിസ്താൻ പ്രധാനമന്ത്രിയായിരുന്ന സഫറുള്ള ഖാൻ ജമാലാണ്.

പ്രവർത്തനം ആരംഭിച്ച ആദ്യ വർഷംതന്നെ എയർലൈൻ വളരെ പ്രസിദ്ധിയാർജിച്ചു.അങ്ങനെ പാകിസ്താൻറെ പതാക വാഹക എയർലൈനായ പാകിസ്താൻ ഇന്റർനാഷണൽ എയർലൈൻസും മറ്റു രണ്ടു സ്വകാര്യ എയർലൈൻസുമായും നേരിട്ടു മത്സരിക്കാൻ സാധിച്ചു, ആദ്യ വർഷം 90 ശതമാനം ലോഡ് ഫാക്ടറോട് കൂടി 400,000 യാത്രക്കാർ എയർബ്ലൂവിൽ പറന്നു.അതുവഴി പെഷവാർ, ക്വേട്ട, നവാബ്ഷാ തുടങ്ങിയ പാകിസ്താനിലെ കൂടുതൽ സ്ഥലങ്ങളിലേക്ക് സർവീസുകൾ വിപുലീകരിക്കാൻ എയർബ്ലൂവിനു സാധിച്ചു. പാകിസ്താൻറെ 58-മത്തെ സാന്ത്വന്ത്രദിനമായ 2005 ഓഗസ്റ്റ്‌ 14-നു എയർബ്ലൂ ആദ്യ അന്താരാഷ്‌ട്ര സർവീസ് ആരംഭിച്ചു. കറാച്ചിയിൽനിന്നും ദുബായ്ലേക്കായിരുന്നു എയർബ്ലൂവിൻറെ ആദ്യ അന്താരാഷ്‌ട്ര വിമാനം പറന്നത്. ജൂൺ 4, 2007-ൽ എയർബസ്‌ എ321 വിമാനം ഉപയോഗിച്ചു മാഞ്ചസ്റ്ററിലേക്കുള്ള ആദ്യ സർവീസ് നടത്തി.  2014-ൽ ലാഹോറിൽ നിന്നു ലണ്ടനിലേക്ക് സർവീസ് ആരംഭിക്കാനുള്ള പദ്ധതികൾ ഉണ്ടായിരുന്നു. 

2012 ജൂണിൽ എയർബ്ലൂ തങ്ങളുടെ ഐഎടിഎ കോഡ് ഇഡി എന്നത് പിഎ എന്നാക്കിമാറ്റി. മുമ്പ് വളരെ പ്രസിദ്ധമായതും ഇപ്പോൾ പ്രവർത്തനരഹിതമായതുമായ പാൻ അമേരിക്ക വേൾഡ് എയർവേസിൻറെ ഐഎടിഎ കോഡ് ആയിരുന്നു പിഎ.

## ലക്ഷ്യസ്ഥാനങ്ങൾ

ഒക്ടോബർ 2015-ലെ സ്ഥിതി അനുസരിച്ചു എയർബ്ലൂ സർവീസ് നടത്തുന്ന ലക്ഷ്യസ്ഥാനങ്ങൾ ഇവയാണ്: 

## അവലംബം

വർഗ്ഗം:വിമാനസർവീസുകൾ
വർഗ്ഗം:പാകിസ്താൻ
എരിയക്കോളോൺ വണ്ടാനമെൻസിസ്

കേരളത്തിൽ ആലപ്പുഴ ജില്ലയിലെ വണ്ടാനംകാവിൽ നിന്നും കണ്ടെത്തിയ ഏകവർഷിയായ പുതിയ ഇനം ചൂത്‌ സസ്യമാണ് ***എരിയക്കോളോൺ വണ്ടാനമെൻസിസ്*** . മാല്യങ്കര എസ്.എൻ.എം. കോളേജ് ബോട്ടണി വിഭാഗം അസോസിയേറ്റ് പ്രൊഫസർ ഡോക്ടർ സി.എൻ.സുനിൽ, പയ്യന്നൂർ കോളേജ്‌ ബോട്ടണി വിഭാഗം അസി. പ്രൊഫസർ ഡോ. എം.കെ.രതീഷ് നാരായണൻ എന്നിവരുടെ നേതൃത്വത്തിലുള്ള സംഘമാണ് ഈ പുതിയ സസ്യത്തെ കണ്ടെത്തിയത്. 

തവിട്ടുനിറത്തിലുള്ള സൂക്ഷ്മങ്ങളായ വിത്തിന്റെ പുറന്തോടിലുള്ള പ്രത്യേകതകൾ മൂലം സമാനമായ മറ്റ് സസ്യങ്ങളിൽനിന്നും ഇവ വ്യത്യസ്തമാകുന്നു. വണ്ടാനംകാവിൽ മൺസൂൺ കാലത്താണ് ചെടിയെ കാണാൻകഴിയുന്നത്. 

## അവലംബം

വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:സസ്യങ്ങൾ
ഇഗ്വാസു വെള്ളച്ചാട്ടം

ദക്ഷിണ അമേരിക്കൻ രാജ്യങ്ങളായ അർജന്റീന, ബ്രസീൽ രാജ്യങ്ങളെ വേർതിരിക്കുന്ന ഇഗ്വാസു നദിയിൽ രൂപപ്പെട്ട വെള്ളച്ചാട്ടമാണ് **ഇഗ്വാസു വെള്ളച്ചാട്ടം**. അർജന്റിനയിലെ മിഷ്യൻസ് പ്രവിശ്യയിലും ബ്രസീലിലെ പരാന സംസ്ഥാനത്തുകൂടിയാണ് ഈ നദി ഒഴുകുന്നത്. 82 മീറ്റർ (270 അടി) പൊക്കവും  150 മീറ്റർ (500അടി) വീതിയും 700 മീറ്റർ (2300അടി) നീളവുമുള്ള ഈ വെള്ള ചാട്ടം ചെകുത്താന്റെ തൊണ്ട (ഡെവിൽസ് ത്രോട്ട് (ഗാർഗന്ത ദോ ജിയാബ്ലോ) എന്നാണ് അറിയപ്പെടുന്നത്. വെള്ളച്ചാട്ടത്തിന് മുകളിലുള്ള ഇഗ്വാസു നദിയെ അപ്പർ ഇഗ്വാസുവെന്നും താഴെ ഉള്ളതിനെ ലോവർ ഇഗ്വാസു എന്നുമാണ് അറിയപ്പെടുന്നത്. ലോവർ ഇഗ്വാസുവിലെ ജലം പരാന നദിയിലാണ് എത്തിച്ചേരുന്നത്.  ഇഗ്വാസുവിന്റെ ഉത്ഭവം ബ്രസീലിയൻ മല നിരകളിൽ നിന്നാണ്. വെള്ളച്ചാട്ടത്തിന്റെ നാലിൽ മൂന്നു ഭാഗവും അർജന്റീനയിലാണ്. 1970കളിൽ നിർമ്മിച്ച ലോകത്തിലെ ഏറ്റവും വലിയ ജലവൈദ്യുത പദ്ധതിയായി അറിയപ്പെടുന്ന ഇത്തായ്പു (Itaipu) സ്ഥിതി ചെയ്യുന്നത് ഇവിടെയാണ്. 
മൂന്നു വശങ്ങളിൽ കൂടിയാണ് വെള്ളം ചാടുന്നത്. ഇഗ്വാസു വെള്ളച്ചാട്ടത്തിന് മാത്രമുള്ള പ്രത്യേകതയാണിത്. കരയിൽ നിന്ന് നദിയുടെ മധ്യം വരെ നടപ്പാത കെട്ടിയിട്ടുണ്ട്.

## പേരിന് പിന്നിൽ

വെള്ളച്ചാട്ടത്തിന് ചുറ്റും താമസിക്കുന്ന ഗ്വാരാണി സമൂഹമാണ് ഇതിന് ഇഗ്വാസു എന്ന പേര് നൽകിയത്. ബ്രസീലിയൻ തദ്ദേശിയരായ തുപി ജനത ഉപയോഗിക്കുന്ന
തുപി ഭാഷയിൽ -ഇ- എന്നാൽ വെള്ളം എന്നും -വാസു- എന്നാൽ വലിയത് എന്നുമാണ് അർത്ഥം. 'ഇ വാസു' ക്രമേണ ഇഗ്വാസു ആയെന്നാണ് ചരിത്രം. 

## ചരിത്രം

1542ൽ സ്പാനിഷ് സഞ്ചാരിയായ ആൽവാർ നൂനെസ് ഡി വാക എന്ന ഇവിടെ എത്തിയതോടെയാണ് ഇഗ്വാസു വെള്ളച്ചാട്ടം  ലോക ശ്രദ്ധയിൽ എത്തിയത്. 
കയിൻഗാൻഗി എന്ന അമരിന്ത്യാക്കാരായിരുന്നു വെള്ളച്ചാട്ടത്തിന് സമീപമുള്ള പ്രദേശങ്ങളിൽ വസിച്ചിരുന്നത്. 1181 മുതൽ ഇവിടെക്ക് കുടിയേറ്റം ആരംഭിച്ചിരുന്നു. ഒരു പട്ടാള കോളനിയായിരുന്ന ഇവിടെ സാധാരണക്കാരുടെ കുടിയേറ്റം ആരംഭിക്കുന്നത് 1912 മുതലാണ്. വില ഇഗ്വാസു എന്നായിരുന്നു ഈ പ്രദേശത്തിന്റെ ആദ്യ പേര്. 1918ൽ ഫോസ് ദോ ഇഗ്വാസു എന്നു മാറ്റി. 

## ഇഗ്വാസു ദേശീയോദ്യാനം

ഇഗ്വാസു വെള്ളച്ചാട്ടത്തിന്റെ ബ്രസീലിയൻ ഭാഗം നിലനിൽക്കുന്നത് ഇഗ്വാസു ദേശീയോദ്യാനത്തിലാണ് (ഇഗ്വാസു നാഷണൽ പാർക്ക്).
1939ൽ അന്നത്തെ ബ്രസീലിയൻ പ്രസിഡന്റായിരുന്ന ഷെത്തൂളിയോ വാർഗസാണ് ഒരു പ്രത്യേക നിയമ നിർമ്മാണത്തിലൂടെ ഇഗ്വാസു ദേശീയോദ്യാനത്തിന് തുടക്കം കുറിച്ചത്. 1986ൽ യുനെസ്‌കോ ഇഗ്വാസു വെള്ളച്ചാട്ടവും സമീപ പ്രദേശങ്ങളും ലോകപൈതൃക പട്ടികയിൽ ഉൾപ്പെടുത്തി.

ബ്രസീലിനും അർജന്റീനയേയും വേർത്തിരിക്കുന്ന ഫ്രറ്റേർണിറ്റി പാലം സ്ഥിതിചെയ്യുന്നത് ഇഗ്വാസു നദിക്ക് കുറുകെയാണ്. 1985ലാണ് ഇത് തുറന്നത്. ബ്രസീലിനും പരഗ്വെയ്ക്കുമിടയിൽ പരാന നദിക്കു കുറുകെ പോൺതേ ജെ അമിസാദെ (സൗഹൃദ പാലം) എന്ന പേരിൽ ഒരു പാലമുണ്ട്. 1965ലാണ് ഇത് നിർമ്മിച്ചത്.

## ചിത്രസഞ്ചയം

File:Iguazu Décembre 2007 - Panorama 1.jpg|ഇഗ്വാസു വെള്ളച്ചാട്ടത്തിന്റെ വിശാലദൃശ്യം
File:AereaFoz.jpg|ആകാശ ദൃശ്യം
File:Iguacu Falls Argentine side.JPG|അർജന്റീനയിൽ നിന്നുള്ള കാഴ്ച
File:Cataratas do Iguaçu .jpg|ഇഗാ്വസു വെള്ളച്ചാട്ടം
File:CataratasdeIguazu.JPG|അർജന്റീനയിൽ നിന്നുള്ള ആകാശ ദൃശ്യം
File:Iguazu falls.jpg|ബോസെറ്റി വെള്ളച്ചാട്ടം
File:Iguazu Décembre 2007 - Panorama 3.jpg|വെള്ളച്ചാട്ടവും ബ്രസീലിയൻ ടൂറിസ്റ്റ കോംപ്ലക്‌സും
File:Iguazu Falls NASA.jpg|സാറ്റലൈറ്റ് കാഴ്ച

### അവലംബം


വർഗ്ഗം:അർജന്റീനയിലെ വെളളച്ചാട്ടങ്ങൾ
വർഗ്ഗം:ബ്രസീലിലെ വെള്ളച്ചാട്ടങ്ങൾ
വർഗ്ഗം:അന്താരാഷ്ട്ര വെള്ളച്ചാട്ടങ്ങൾ
എരിയക്കോളോൺ ബൈഅപ്പെൻഡിക്കുലേറ്റം

കേരളത്തിൽ പശ്ചിമഘട്ടത്തിലെ മൂന്നാർ-സൈലന്റ്‌വാലി, പാച്ചക്കാട് പ്രദേശത്തുനിന്നും കണ്ടെത്തിയ പുതിയ ഒരിനം ചൂത്‌ സസ്യമാണ്  ***എരിയക്കോളോൺ ബൈഅപ്പെൻഡിക്കുലേറ്റം*** .

ദേവഗിരി സെന്റ് ജോസഫ്‌സ് കോളേജിലെ അസി. പ്രൊഫസർ മനുദേവ്, പീച്ചി കേരള ഫോറസ്റ്റ് റിസർച്ച് ഇൻസ്റ്റിറ്റിയൂട്ടിലെ റോബി, കാലിക്കറ്റ് സർവകലാശാല ബോട്ടണി വിഭാഗത്തിലെ പ്രൊഫ. സന്തോഷ് നമ്പി എന്നിവരാണ് ഈ സസ്യത്തെ കണ്ടെത്തിയത്. 

വെള്ളം കൂടുതലുള്ള സ്ഥലങ്ങളിലാണ് ഇവ വളരുന്നത്. രണ്ട് മില്ലി മീറ്റർമാത്രം വലിപ്പമുള്ള പൂക്കൾ കുലയായായി വളരുന്നു. വിത്തിനു മഞ്ഞനിറവും കേസരത്തിനു കറുപ്പു നിറവുമാണ്. ആൺപൂവും പെൺപൂവും പ്രത്യേകമായി കാണപ്പെടുന്നു.

## അവലംബം

വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
വർഗ്ഗം:സസ്യങ്ങൾ
രോഹിത് വെമുലയുടെ ആത്മഹത്യ

ഹൈദരാബാദ് സർവ്വകലാശാലയിലെ ഒരു ഗവേഷക വിദ്യാർത്ഥി ആയിരുന്നു ദളിതനായ  **[[രോഹിത് വെമുല]] (Rohith Vemula)** (ജനനം 30 ജനുവരി 1989 മരണം 17 ജനുവരി 2016). ബി.ജെ.പിയുടെ വിദ്യാർഥി വിഭാഗമായ എ.ബി.വി.പിയുടെ നേതാവ് സുശീൽ കുമാറിനെ മർദിച്ചു എന്ന  തെറ്റായ പരാതിയിലാണ് കഴിഞ്ഞ ആഗസ്റ്റിൽ ദലിത് ഗവേഷക വിദ്യാർഥികളെ സസ്പെൻഡ് ചെയ്തത്. ഇതിനെതിരെ ക്യാംപസിലെ വെള്ളിവട യിൽ സമരത്തിലായിരുന്നു വിദ്യാർത്ഥികൾ. ഇതിനിടെ ഹോസ്റ്റലിൽ നിന്നും പുറത്താക്കുകയും ഭരണകാര്യാലയത്തിലും മറ്റു പൊതു ഇടങ്ങളിലും പ്രവേശിക്കുന്നതിൽ നിന്നും വിലക്കി സർവ്വകലാശാല ഉത്തരവിറക്കിയിരുന്ന്.  അംബേദ്കർ സ്റ്റുഡൻറ്സ് അസോസിയേഷൻെറ (എ.എസ്.എ) പ്രവർത്തകനായിരുന്നു രോഹിത്. സ്ഥാപണവൽകൃത ബ്രഹ്മണിസത്തിനെതിരെ(institutionalised brahmanism) ഉള്ള പോരാട്ടങ്ങൾക്ക് രോഹിത്തിന്റെ ജീവിതവും സമരവും ഇന്ന് ഊർജ്ജം പകരുന്നു.

## സാഹചര്യം
രോഹിതിന്റെ 25000 രൂപയുടെ സ്കോളർഷിപ്പ്‌ വി.സി അന്യായമായി തടഞ്ഞ്‌ വെച്ചതിനെ തുടർന്ന് തനിക്കത്‌ അനുവദിച്ച്‌ തരുന്നിലെങ്കിൽ പകരം കുറച്ച്‌ വിഷമോ കയറോ പകരം തരണമെന്ന് രോഹിത്ത്‌ വി സി ക്ക്‌  അയച്ച കത്തിൽ വ്യക്തമാക്കിയിരുന്നു..തന്നെ ജീവിക്കാൻ അനുവദിക്കണ മെന്നും രോഹിത്‌ അ പേക്ഷിച്ചിരുന്നു. എബിവിപി നേതാവ് സുശീൽ കുമാറിനെ മർദ്ധിച്ചു എന്നാരോപിച്ച് 2015 ആഗസ്റ്റ് 5-ന് രോഹിത് അടക്കം അഞ്ചുപേർക്കെതിരെ സർവ്വകലാശാല അന്വേഷണം പ്രഖ്യാപിച്ചിരുന്നു. സ്ഥലം എം.പി ബന്ദാരു ദത്താത്രേയ മന്ത്രി സ്മൃതി ഇറാനിക്ക് നടപടി ആവശ്യപ്പെട്ട് 2015 ആഗസ്റ്റ് 17-ന് കത്തയച്ചു. യാക്കൂബ് മേമന്റെ വധശിക്ഷക്കെതിരെ രോഹിത് അടക്കമുള്ള എ.എസ്.എ പ്രവർത്തകർ പ്രതിഷേധിച്ചുവെന്ന് കത്തിൽ ആരോപിക്കുന്നുണ്ട്. തുടർന്ന് 2015 സെപ്റ്റംബറിൽ അഞ്ചുപേരും സസ്പെൻഡ് ചെയ്യപ്പെടുകയും 2016 ജനുവരി 3-ന് ഹോസ്റ്റലിൽ നിന്ന് പുറത്താക്കപ്പെടുകയുമായിരുന്നു. തുടർന്ന് കാമ്പസ്സിൽ വിദ്യാർത്ഥികൾ നിരാഹാരസമരം ആരംഭിച്ചു.

 പിന്നീട് സർവകലാശാലയിൽ നിന്ന് പുറത്താക്കുകയും ചെയ്തിരുന്നു. 
രോഹിതിന്റെ ആത്മഹത്യയെ തുടർന്ന് രാജ്യമെങ്ങും ശക്തമായ പ്രതിഷേധം നടക്കുന്നുണ്ട്. ഉന്നത വിദ്യാഭ്യാസരംഗത്ത് നിലനിൽക്കുന്ന ജാതിവിവേചനമാണ് സംഭവത്തിന് കാരണമെന്ന് വിലയിരുത്തപ്പെടുന്നു. രോഹിത് വെമുല ആത്മഹത്യ ചെയ്ത സംഭവത്തിൽ പ്രതിഷേധിച്ച് പ്രമുഖ ഹിന്ദിസാഹിത്യകാരൻ അശോക് വാജ്പേയി തനിക്ക് ലഭിച്ച ഡി ലിറ്റ് ബഹുമതി സർവകലാശാലയ്ക്ക് തിരിച്ചുനൽകുന്നതായി പ്രഖ്യാപിച്ചു.

## അനുസ്മരണ പരിപാടികൾ

ഹൈദരാബാദ് കേന്ദ്രസർവകലാശാലയിൽ ജാതീയമായ പീഡനങ്ങൾ കാരണം സ്വയം ജീവനൊടുക്കിയ ദളിത് വിദ്യാർത്ഥിനേതാവ് രോഹിത് വെമുലയുടെ ‘രക്തസ്വാക്ഷിത്വത്തെ’ അനുസ്മരിക്കും. സഹപാഠികൾ. രോഹിത് മരണപ്പെട്ട ജനുവരി 17 നു രോഹിത് വെമുല ശഹാദത്ത് ദിൻ ആയി ആചരിക്കുകയാണ് ഹൈദരബാദിലെ സഹപാഠികൾ. അന്ന് വൈകീട്ട് നടക്കുന്ന ബഹുജനറാലിയിലും അനുസ്മരണസമ്മേളനത്തിലും രോഹിത് വെമുലയുടെ മാതാവ് രാധിക വെമുല , ദാദ്രിയിൽ സംഘ് പരിവാർ ശക്തികൾ അടിച്ചുകൊന്ന മുഹമ്മദ് അഖ്ലാഖിന്റെ സഹോദരൻ ജാൻ മുഹമ്മദ് , ഗുജറാത്തിലെ ഉനയിലെ ദളിത് അതിക്രമങ്ങളെ അതിജീവിച്ചവർ എന്നിവർ സംബദ്ധിക്കും. കാമ്പസിലെ എല്ലാ ഹോസ്റ്റലുകളിലും രോഹിതിന്റെ ഛായാചിത്രം സ്ഥാപിക്കും.
രാധിക വെമുല യും jnu വിദ്യാർത്ഥി നജീബിന്റെ ഉമ്മ ഫാത്തിമ നഫീസയും ഒരുമിച്ചുള്ള സമരങ്ങൾ ഏറെ ജന ശ്രദ്ധ പിടിച്ചു പറ്റിയിരുന്നു.

## അവലംബം

## പുറത്തേക്കുള്ള കണ്ണികൾ
* വെമുലയുടെ ആത്മഹത്യാക്കുറിപ്പ് 
* ഡൂൽ ന്യൂസ് 
* കാലിക്കറ്റ്‌ റിവ്യൂ 12 
* ഭണ്ഡാരു ദത്താത്രേയ കേന്ദ്ര മാനവവിഭവവികസനമന്ത്രിയ്ക്ക് അയച്ച കത്ത് 
* http://www.mathrubhumi.com/news/india/asok-vajpayee-dalith-students-suicide-malayalam-news-1.808986

വർഗ്ഗം:ദളിത് രാഷ്ട്രീയം
വർഗ്ഗം:ജാതിവ്യവസ്ഥ
വർഗ്ഗം:2016-ൽ മരിച്ചവർ
വർഗ്ഗം:ജനുവരി 17-ന് മരിച്ചവർ
നൈട്രജൻ ഡയോക്സൈഡ്

**നൈട്രജൻ ഡയോക്സൈഡ്**  എന്ന രാസസൂത്രമുള്ള രാസസംയുക്തമാണ്. നൈജന്റെ അനേകം ഓക്സൈഡുകളിൽ ഒന്നാണിത്. നൈട്രിക് ആസിഡിന്റെ ഉല്പാദനത്തിൽ ലഭിക്കുന്ന ഇത് ലക്ഷക്കണക്കിനു ടൺ ഉല്പാദിപ്പിച്ചുവരുന്നു. ഇത് ഇരുണ്ടുചുവന്ന ഒരു വിഷവാതകമാണ്. വായുമലിനീകരണത്തിനു പ്രധാന കാരണമായ ഇതിനു രൂക്ഷമായ ഗന്ധമാണുള്ളത്. 
## അവലംബം
ഹിലാരി സ്വാങ്ക്

അമേരിക്കയിൽ നിന്നുമുള്ള ഒരു അഭിനേത്രിയും, നിർമ്മാതാവുമാണ് **ഹിലാരി സ്വാങ്ക്**(ജനനം: 30 ജൂലൈ,1974). മികച്ച അഭിനേത്രിക്കുള്ള അക്കാദമി പുരസ്കാരം ഹിലാരിക്ക് രണ്ടു തവണ ലഭിച്ചിട്ടുണ്ട്. 1992 ൽ പുറത്തിറങ്ങിയ ബഫി ദ വാംപയർ സ്ലേയർ എന്ന ചിത്രത്തിലൂടെയാണ് ഹിലാരി അരങ്ങേറ്റം കുറിച്ചത്. 1994 ൽ പുറത്തിറങ്ങിയ നെക്സ്റ്റ് കരാട്ടേ കിഡ് എന്ന ചിത്രമാണ് ഹിലാരിക്ക് പ്രശസ്തി നേടിക്കൊടുത്തത്.

1999 ൽ പുറത്തിറങ്ങിയ ബോയ്സ് ഡോണ്ട് ക്രൈ എന്ന ചലച്ചിത്രത്തിൽ ബ്രണ്ടൻ ടീനയുടെ കഥാപാത്രത്തെ അവതരിപ്പിച്ചതിനാണ് ഹിലാരിക്ക് ആദ്യ ഓസ്കാർ പുരസ്കാരം ലഭിക്കുന്നത്. ക്ലിന്റ് ഈസ്റ്റ്‌വുഡ് സംവിധാനം ചെയ്ത് 2004 ൽ പുറത്തിറങ്ങിയ മില്ല്യൻ ഡോളർ ബേബിയിലെ അഭിനയത്തിനാണ് ഹിലാരിക്ക് രണ്ടാമത്തെ ഓസ്കാർ പുരസ്കാരം ലഭിക്കുന്നത്.

## ആദ്യകാല ജീവിതം
1974 ജൂലൈ 30 ന്, അമേരിക്കയിലെ നെബ്രാസ്കയിലാണ് ഹിലാരി ജനിച്ചത്. സ്റ്റീഫൻ മൈക്കിൾ സ്വാങ്കും, ജൂഡി കേയുമായിരുന്നു മാതാപിതാക്കൾ. ഹിലാരിക്ക് ആറു വയസ്സുള്ളപ്പോൾ അവരുടെ കുടുംബം വാഷിങ്ടണിലേക്കു താമസം മാറി. ഹാപ്പി വാലി എലമെന്ററി സ്കൂൾ, ഫെയർഹെവൻ മിഡ്ഡിൽ സ്കൂൾ, സീഹോം ഹൈസ്കൂൾ എന്നിവിടങ്ങളിലായിട്ടായിരുന്നു ഹിലാരിയുടെ സ്കൂൾ വിദ്യാഭ്യാസം. സ്കൂൾ വിദ്യാഭ്യാസകാലത്തു തന്നെ പാഠ്യേതരവിഷയങ്ങളിൽ ഹിലാരി മികവു തെളിയിച്ചിരുന്നു. ജൂനിയർ ഒളിംപിക്സിലും, വാഷിങ്ടൺ സ്റ്റേറ്റ് ചാംപ്യൻഷിപ്പിലും ഹിലാരി പങ്കെടുത്ത് സമ്മാനങ്ങൾ നേടിയിരുന്നു.

തന്റെ ഒമ്പതാമത്തെ വയസ്സിലാണ് ഹിലാരി, ആദ്യമായി കലാരംഗത്ത് പ്രത്യക്ഷപ്പെടുന്നത്. ജംഗിൾ ബുക് എന്ന പരമ്പരയിലായിരുന്നു ഹിലാരി ആദ്യമായി പ്രത്യക്ഷപ്പെട്ടത്. പിന്നീട്, സ്കൂളുമായി ബന്ധപ്പെട്ടും പുറത്തും കലാരംഗത്ത് ഹിലാരി സജീവമായി. തന്റെ പതിനഞ്ചാമത്തെ വയസ്സിൽ ഹിലാരിയുടെ മാതാപിതാക്കൾ വേർപിരിഞ്ഞു. മകളുടെ അഭിനയത്തിലുള്ള കഴിവ് തിരിച്ചറിഞ്ഞ ജൂഡി മകളേയും കൊണ്ട് ലോസ് ഏഞ്ചൽസിലേക്കു താമസം മാറി. സ്വന്തമായി ഒരു വാടകവീട്ടിൽ താമസിക്കാനാവശ്യമായ പണം കിട്ടുന്നതുവരെ അവർ കാറിലായിരുന്നു കഴിഞ്ഞിരുന്നത്. കഷ്ടപ്പാടുകൾക്കിടയിലും, കഠിനപ്രയത്നത്തിലൂടെ അഭിനയമേഖല കീഴടക്കാൻ കഴിഞ്ഞതിന് തനിക്ക് പ്രചോദനമായത് തന്റെ അമ്മയാണെന്ന് ഹിലാരി ഒരു അഭിമുഖത്തിനിടെ പറഞ്ഞിരുന്നു.

## സിനിമാ ജീവിതം
## അവലംബം

വർഗ്ഗം:1974-ൽ ജനിച്ചവർ
വർഗ്ഗം:ജൂലൈ 30-ന് ജനിച്ചവർ
വർഗ്ഗം:അക്കാദമി പുരസ്കാരം ലഭിച്ചവർ
മാടായിച്ചൂത്

കേരളത്തിലെ മാടായിപ്പാറയിൽ നിന്നും കണ്ടെത്തിയ ഒരു ചൂതാണ് **മാടായിച്ചൂത്**. .

## അവലംബം

## പുറത്തേക്കുള്ള കണ്ണികൾ
* http://www.ncbi.nlm.nih.gov/pmc/articles/PMC3310193/

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
കേരള സ്കൂൾ കലോത്സവം 2016

കേരളത്തിന്റെ അമ്പത്തിയാറാമത് സ്കൂൾ കലോത്സവം തിരുവനന്തപുരത്ത് 2016 ജനുവരി 19 ന്  ആരംഭിച്ച് ജനുവരി 25-നു സമാപിച്ചു. ഏഷ്യയിലെ ഏറ്റവും വലിയ കലോത്സവമാണ് സംസ്ഥാന സ്ക്കൂൾ യുവജനോത്സവം. 232 ഇനങ്ങളിലായി ഏതാണ്ട് 12000  ഓളം പ്രതിഭകൾ ഈ കലോത്സവത്തിൽ പങ്കെടുത്തു.919 പോയിൻറുമായി കോഴിക്കോട് ഒന്നാം സ്ഥാനവും, 912 പോയിൻറ് നേടി പാലക്കാട് രണ്ടാം സ്ഥാനവും 908 പോയിൻറോടെ കണ്ണൂർ മൂന്നാം സ്ഥാനവും നേടി വിദ്യാഭ്യാസമന്ത്രി പികെ അബ്ദുറബ്ബ് വിജയികൾക്ക് സമ്മാനങ്ങൾ നൽകി. ചലച്ചിത്രതാരങ്ങളായ നിവിൻ പോളിയും സുരാജ് വെഞ്ഞാറമൂടും സമാപന ചടങ്ങിൽ പങ്കെടുത്തിരുന്നു.

## വേദികൾ
തിരുവനന്തപുരത്തും പരിസരങ്ങളിലുമായി 19 വേദികളിലായാണ് മത്സരങ്ങൾ നടന്നത്.

## പോയന്റ് നില

## അവലംബം

വർഗ്ഗം:കേരളത്തിലെ സാംസ്കാരിക പരിപാടികൾ
വർഗ്ഗം:തിരുവനന്തപുരം ജില്ല
വർഗ്ഗം:കേരള സ്കൂൾ കലോത്സവം
കാശ്മീരി ഹിന്ദുക്കളുടെ കൂട്ടപ്പലായനം

കാശ്മീർ താഴ്വരയിൽ 1990 മുതൽ രൂക്ഷമായി തീർന്ന സംഘർഷാന്തരീക്ഷത്തിൽ അരക്ഷിതരായി മാറിയ കാശ്മീരി പണ്ഡിറ്റുകൾ സുരക്ഷിതമായ പ്രദേശങ്ങളിലേക്ക് നാട് വിട്ട സംഭവമാണ് **കാശ്മീരി ഹിന്ദുക്കളുടെ കൂട്ടപ്പലായനം (Exodus of Kashmiri Hindus)**. കശ്മീർ വിഘടനവാദികളിൽ നിന്നും തുടർച്ചയായി നേരിട്ട അതിക്രമങ്ങളെ തുടർന്ന് അന്ന് ഏകദേശം 1,40,000 ജനസംഖ്യയുണ്ടായിരുന്ന കാശ്മീരി പണ്ഡിറ്റുകളിൽ നിന്നും തൊണ്ണൂറായിരത്തിനും ഒരു ലക്ഷത്തിനും മധ്യേ ആളുകൾ താഴ്വര വിട്ട് ജമ്മുവിലും മറ്റു പ്രദേശങ്ങളിലും രക്ഷതേടി.. അക്രമങ്ങളിൽ 30 മുതൽ 80 വരെ ആളുകൾ കൊല്ലപ്പെട്ടതായി വ്യത്യസ്ത റിപ്പോർട്ടുകളിലായി കാണപ്പെടുന്നു.

അക്രമത്തെ "വംശഹത്യ" അല്ലെങ്കിൽ "വംശീയ ഉന്മൂലനം" എന്നീ രീതികളിൽ വിലയിരുത്തുന്നത് പൊതുവെ അവിശ്വസനീയമോ പ്രചരണപരമോ ആണെന്ന് വിലയിരുത്തപ്പെടുന്നു.
## പശ്ചാത്തലം

## അവലംബം

## കുറിപ്പുകൾ

*
* .
*

## കുറിപ്പുകൾ


## കുറിപ്പുകൾ




വർഗ്ഗം:കശ്മീർ പ്രശ്നം
വർഗ്ഗം:ഇസ്ലാമിക തീവ്രവാദത്തിന്റെ ഇരകൾ
ഹിന്ദു ഐക്യവേദി

ലേകത്തിലെ തന്നെ ഹൈന്ദവ സമുഹത്തെ ഏകീകരിച്ച് ഒരു കുടക്കീഴിൽ അണിനിരത്തുവാൻ വേണ്ടി സ്വാമി സത്യാനന്ദ സരസ്വതികളുടെയും, കുമ്മനം രാജശേഖരന്റെ നേതൃത്വത്തിൽ 53 ഹിന്ദു സംഘടനകളെ ഉൾപ്പെടുത്തി  രൂപം കൊണ്ട  പ്രസ്ഥാനമാണു ഹിന്ദു ഐക്യവേദി.  ഹിന്ദുവിന് എതിരെയുള്ള ഒരു ചെറിയ ആക്രമണം പോലും ചോദ്യം ചെയ്യപ്പെടാതെ പോകരുതെന്നും, അവയെ ശക്തമായി ചെറുത്ത് തോൽപ്പിക്കണമെന്നും ഹിന്ദു ഐക്യവേദി സ്ഥാപക ചെയര്മാന് സ്ഥാനം ഏറ്റെടുത്തു കൊണ്ട് സ്വാമിജി പ്രഖ്യാപിച്ചു. 

അത്തരം വിവിധ ഹിന്ദു സംഘടനകളുടെ കൂട്ടായ്മയാണ്  ഹിന്ദു ഐക്യവേദി .
ഹൈന്ദവ സമൂഹം നേരിടുന്ന സാമുഹിക പ്രശ്നങ്ങൾക്ക് പരിഹാരം കാണുവാൻ വേണ്ടി പോരാടുന്ന ഒരു സംഘടനയാണ് ഹിന്ദു ഐക്യവേദി .

വർഗ്ഗം:ഹിന്ദു സംഘടനകൾ
കൈവട്ടക

കേരളീയ ക്ഷേത്രങ്ങളിലെ ആരാധനാമൂർത്തികൾക്ക് ശീവേലി തൂകുന്ന (ബലിക്കൽ പ്രതിഷ്ഠകളിൽ ചോറ് ഇടുക)സമയത്ത് ഉപയോഗിക്കുന്ന ഒരു പാത്രം. ചെറിയ ഉരുളിയ്ക്ക് നീളമുള്ള കൈപിടി പിടിപ്പിച്ചതുപോലെയാണ് കൈവട്ടകയുടെ ആകൃതി
ഹൈദരാബാദ് സർവകലാശാല

തെലുങ്കാനയിൽ സ്ഥിതി ചെയ്യുന്ന 1974 ൽ സ്ഥാപിതമായ ഒരു സർവകലാശാലയാണ് **ഹൈദരാബാദ് കേന്ദ്ര സർവകലാശാല (University of Hyderabad)**. ഇതിന്റെ കാമ്പസ്സിന് 2400 ഏക്കറോളം വിസ്തീർണ്ണമുണ്ട്. 5000 -ത്തോളം വിദ്യാർഥികളും 400 -ഓളം അധ്യാപകരും ഉൾകൊള്ളുന്നതാണ് സർവകലാശാല. ആദ്യ വൈസ് ചാൻസിലർ ഗുർബകഷ് സിംഗ് ആയിരുന്നു. (1974-1979)

വൈസ് ചാൻസിലർ പ്രൊഫസർ അപ്പ റാവൂ. ചാൻസിലർ സി രംഗരാജൻ 

## അവലബം

## പുറത്തേക്കുള്ള കണ്ണികൾ
*വെബ്‌സൈറ്റ് 

വർഗ്ഗം:ഇന്ത്യയിലെ കേന്ദ്ര സർവ്വകലാശാലകൾ
വർഗ്ഗം:ഹൈദ്രാബാദ് കേന്ദ്ര സർവകലാശാല
ചൂത് (സസ്യം)

എരിയക്കോളോൺ (Eriocaulon) ജനുസിലുള്ള സസ്യങ്ങളെല്ലാം തന്നെ മലയാളത്തിൽ അറിയപ്പെടുന്ന പേരാണ് **ചൂത്**. കേവലം കാഴ്ച്ചയിലൂടെ മാത്രം തിരിച്ചറിയാൻ കഴിയാത്തതിനാലാവാം മിക്കവയെയും ചൂത് എന്ന പേരിൽത്തന്നെ വിളിക്കുന്നത്. 400 -ലേറെ സ്പീഷിസുകൾ ഇതിലുണ്ട്. ഏഷ്യയിലെയും അമേരിക്കയിലെയും മധ്യരേഖാപ്രദേശങ്ങളിലാണ് പൊതുവേ കണ്ടുവരുന്നത്.

## ഇന്ത്യയിൽ
എഠാണ്ട് 80 -ഓളം സ്പീഷുകളാണ് ഇന്ത്യയിൽ കാണുന്നത്. ഇതിൽ തന്നെ പലതും തദ്ദേശീയമാണ്.

## ഇവയും കാണുക
* എരിയക്കോളോൺ വണ്ടാനമെൻസിസ്
* എരിയക്കോളോൺ ബൈഅപ്പെൻഡിക്കുലേറ്റം
* മാടായിച്ചൂത്
* നക്ഷത്രച്ചൂത്

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
വർഗ്ഗം:എറിയോക്കോളേസീ
തവളക്കണ്ണൻ

ഒരു കാലത്ത് കേരളത്തിൽ വളരെയധികം കൃഷിചെയ്തിരുന്ന ഒരു നാടൻ നെല്ലിനമാണ് **തവളക്കണ്ണൻ**. ഇടത്തരം മൂപ്പുള്ള ഒരു നെൽവിത്താണിത്. മട്ട അരിയ്ക്കുത്തമം.മലയിടുമ്പൻ എന്നും ഇതിന് പേരുണ്ട്.
പൊക്കം തീരെ കുറഞ്ഞ നെല്ലിനമാണ്. കുറുവയെക്കാൾ അൽപ്പം കൂടുതൽ പൊക്കം കാണും. രണ്ടടി വരെ പൊക്കം കാണും. അഞ്ച് മാസം മൂപ്പ്. ചുവന്ന അരി. 
thumb|300px|തവളക്കണ്ണൻ നെൽ വിത്ത്

## അവലംബം

വർഗ്ഗം:പരമ്പരാഗത നെല്ലിനങ്ങൾ
ബോർഡോ വീഞ്ഞ്

ഫ്രാൻസിലെ ബോർഡോ മേഖലയിൽ ഉദ്പാദിപ്പിക്കുന്ന വീഞ്ഞിനെ പൊതുവായി വിളിക്കുന്ന പേരാണ് **ബോർഡോ വീഞ്ഞ്**. ഇംഗ്ലിഷ്: Bordeaux wine. ഫ്രാൻസിലെ ബോർഡോ എന്ന പട്ടണത്തെ കേന്ദ്രീകരിച്ചും ഗിരോന്ദ് എന്ന വിഭാഗം മുഴുവനായും ഉൾപ്പെട്ടതുമായ 12,0000  ഹെക്റ്റർ മുന്തിരിത്തോപ്പുകൾ ചേർന്നതാണിത്. ഫ്രാൻസിലെ ഏറ്റവും വലിയ വീഞ്ഞുല്പാദന കേന്ദ്രമാണ് ബോർഡോ. ക്ലാരറ്റ് വീഞ്ഞ് (ബ്രിട്ടിഷ് നാമകരണം‌) എന്ന വീഞ്ഞാണ് ഇവിടെ ഉണ്ടാക്കുന്നതിന്റെ 85 ശതമാനവും. ബാക്കിയുള്ള 15% സതേർണെ, ഡ്രൈ വൈറ്റ്, റോസേ, സ്പാർക്ലിങ്ങ് വീഞ്ഞ് എന്നിങ്ങനെ നിറം കുറഞ്ഞ വീഞ്ഞുകളാണ്. ഷതോ എന്നു വിളിക്കുന്ന പ്രഭുക്കന്മാരായ ഉദ്പാദകരണ് ബോർഡോ വീഞ്ഞുകൾ ഉണ്ടാക്കുന്നത്. 8500 നു മേൽ ഷതോക്കൾ ഉണ്ട്.  

## പരാമർശങ്ങൾ

വർഗ്ഗം:വീഞ്ഞ്
വിക്ടർ ഗ്രിഗ്നാർഡ്

**വിക്ടർ ഗ്രിഗ്നാർഡ്** എന്ന ഫ്രാൻസ്വാ അഗിസ്തെ വിക്ടർ ഗ്രിഗ്നർഡ് (മേയ് 6, 1871 ചെർബെർഗ് - ഡിസംബർ 13, 1935 ലിയോൺ) നോബൽ സമ്മാന ജേതാവായ ഫ്രെഞ്ചുകാരനായ രസതന്ത്രശാസ്ത്രജ്ഞനാകുന്നു. 

കപ്പൽപ്പായനിർമ്മാതാവിന്റെ മകനായിരുന്നു അദ്ദേഹം. ആദ്യം ഗണിതം പഠിച്ച അദ്ദേഹം പിന്നീട് രസതന്ത്രം പഠിക്കുകയും ചെയ്തു. 1910 ൽ അദ്ദേഹത്തിന്റെ പേരിലുള്ള കൃത്രിമ രാസപ്രതിപ്രവർത്തനം കണ്ടെത്തി. (ഗ്രിഗ്നാർഡ് രാസപ്രവർത്തനം) 1910ൽ അദ്ദേഹം യൂണിവെഴ്സിറ്റി ഓഫ് നാൻസിയിൽ ജോലി ചെയ്തു. 1912ൽ അദ്ദേഹത്തിനു നോബൽ സമ്മാനം ലഭിച്ചു. ഒന്നാം ലോകമഹായുദ്ധത്തിൽ അദ്ദേഹം ഫോസ്ജീൻ, മസ്റ്റാർഡ് വാതകം പോലുള്ള രാസായുധ വസ്തുക്കളെപ്പറ്റി പഠിച്ചു. അദ്ദേഹത്തിന്റെ ജർമ്മൻ പക്ഷത്തുണ്ടായിരുന്ന സഹപ്രവർത്തകൻ നോബൽ സമ്മാന ജേതാവായ ഫ്രിറ്റ്സ് ഹേബർ ആയിരുന്നു.
## ഗ്രിഗ്നർഡ് രാസപ്രവർത്തനം
ഗ്രിഗ്നർഡ്,  മാഗ്നീഷ്യം ഉപയോഗിച്ച് കാർബൺ-കാർബൺ ബന്ധനം നിർമ്മിക്കാനായി പുതിയ ഒരു മാർഗ്ഗം കണ്ടെത്തി. ചെറിയ തന്മാത്രകളിൽനിന്നും കാർബണിക പദാർത്ഥങ്ങൾ നിർമ്മിക്കുന്നതിനു ഗ്രിഗ്നർഡ്  പ്രക്രിയ ഉപയോഗിക്കുന്നു. ഇതിനാണു ഗ്രിഗ്നർഡിനും തന്റെ സഹപ്രവർത്തകനായ പോൾ സബറ്റൈയർക്കും നോബൽ സമ്മാനം ലഭിച്ചത്.

## പുരസ്കാരങ്ങൾ
*1912 -- ലാവോസിയെ മെഡൽ, Société Chimique de France
## അവലംബം
*G. Bram, E. Peralez, J.-C. Negrel, M. Chanon (1997). "Victor Grignard et la naissance de son réactif". Comptes Rendus de l'Académie des Sciences - Series IIB - Mechanics-Physics-Chemistry-Astronomy 325 (4): 235–240. Bibcode:1997CRASB.325..235B. doi:10.1016/S1251-8069(97)88283-8.
*Blondel-Megrelis M (2004). "Victor Grignard Conference and Traité de Chimie organique". Actualité Chimique 275: 35–45.
*Hodson, D. (1987). "Victor Grignard (1871-1935)". Chemistry in Britain 23: 141–2.
*Philippe Jaussaud (2002). "Grignard et les terpènes". Actualité Chimique 255: 30.

വർഗ്ഗം:മേയ് 6-ന് ജനിച്ചവർ
വർഗ്ഗം:ഡിസംബർ 13-ന് മരിച്ചവർ
റൊസേ വീഞ്ഞ്

**റൊസേ** അഥവാ **റൊസാഡോ**(പോർട്ടഗീസ്) *റൊസാറ്റൊ*(ഇറ്റാലിയൻ) ഒരു തരം ചുവന്ന നിറമുള്ള വീഞ്ഞാണ്. സാധാരണ ചുവപ്പുവീഞ്ഞുകളുടെ ഗുണം ഇവക്കില്ലെങ്കിലും നിറം ഏതാണ്ടൊക്കെ ലഭിക്കുന്നത് ചുവന്ന മുന്തിരിയുടെ തൊലി വീഞ്ഞുത്പാദനത്തിനായി ഉപയോഗിക്കുന്നതുകൊണ്ടാണ്. ഇളം പിങ്ക് നിറം മുതൽ കടും പർപ്പിൾ നിറം വരെയുള്ള റൊസേ വീഞ്ഞുകൾ ഉണ്ട്. മധുരമുള്ളതും മധുരം കുറഞ്ഞതുമുണ്ട്. ലോകത്തിന്റെ വിവിധഭാഗങ്ങളിൽ റൊസേ വീഞ്ഞുകൾ നിർമ്മിക്കുന്നുണ്ട്. 

## അവലംബം

വർഗ്ഗം:വീഞ്ഞ്
കസ്തൂരി

ഒരു സുഗന്ധദ്രവ്യമാണ് **കസ്തൂരി**. ആൺകസ്തൂരിമാനുകളിലെ വയറിന്റെ ഭാഗത്തുള്ള ഗ്രന്ധികളിൽ നിന്നും ശേഖരിക്കുന്ന ശ്രവത്തെയാണ് പ്രാഥമികമായി കസ്തൂരിയെന്ന് പറയാറുള്ളതെങ്കിലും വേറെയും ചില ജന്തുക്കളും വിവിധ സസ്യങ്ങളും ഉത്പാദിപ്പിക്കുന്ന ഇതേ ഗന്ധമുള്ള, ചിലപ്പോൾ വ്യത്യസ്ത രാസഘടനയുള്ള വസ്തുക്കളെയും കസ്തൂരിയായി ഉൾപ്പെടുത്തിവരുന്നു.

ആൺ മാനുകൾ ഇണയെ ആകർഷിക്കാൻ വേണ്ടി  പുറപ്പെടുവിക്കുന്ന സുഗന്ധവസ്തുവാണ് കസ്തൂരി. കറുപ്പോ ചുവപ്പു കലർന്ന ഇളം തവിട്ടു നിറത്തിലോ ഇവ കാണപ്പെടുന്നു. പുരാതനകാലം മുതൽക്ക് തന്നെ സുഗന്ധവസ്തു നിർമ്മാണത്തിലെ അസംസ്കൃതവസ്തുവായി ഇതിനെ ഉപയോഗപ്പെടുത്തിയിരുന്നു. ലോകത്തിൽ വച്ച് മൃഗങ്ങളുടെ ശരീരത്തിൽ നിന്നും ഉത്പാദിപ്പിക്കുന്ന ഏറ്റവും വിലപിടിപ്പുള്ള വസ്തുവാണിത്. കസ്തൂരിമാനിന്റെ ഗ്രന്ഥിയെ വൃഷണഗ്രന്ഥിയുമായി സാമ്യമുണ്ടെന്നാണ് ചിന്തിച്ചിരുന്നത്. വിവിധതരത്തിലുള്ള സസ്യങ്ങളും മൃഗങ്ങളും ഇതു പോലുള്ള ഗന്ധം പുറപ്പെടുവിക്കുന്നുണ്ട്. (ഉദാ: മസ്ക്ഓക്സ് ,1744) ഒരേ പോലെ ഗന്ധമുള്ള വിവിധതരത്തിലുള്ള സുഗന്ധവസ്തുക്കൾ വ്യാപിച്ചുവരുന്നുണ്ട്. എന്നാലും അവ ഓരോന്നും രാസഘടനകളിൽ വ്യത്യാസപ്പെട്ടിരിക്കുന്നു. 

## അവലംബം

വർഗ്ഗം:സുഗന്ധലേപനങ്ങൾ
വർഗ്ഗം:ഗന്ധം